CELEX: 52017JC0012
Language: hu
Date: 2017-04-03
Title: Együttes javaslat A TANÁCS HATÁROZATA az egyrészről az Európai Unió, az Európai Atomenergia-közösség és tagállamaik, másrészről Grúzia közötti társulási megállapodás által létrehozott Társulási Tanácsban az EU–Grúzia társulási menetrend elfogadása tekintetében az Unió által képviselendő álláspontról

EURÓPAI BIZOTTSÁG
            Brüsszel, 2017.4.3.
            JOIN(2017) 12 final
            2017/0071(NLE)
            Együttes javaslat
            A TANÁCS HATÁROZATA
            az egyrészről az Európai Unió, az Európai Atomenergia-közösség és tagállamaik, másrészről Grúzia közötti társulási megállapodás által létrehozott Társulási Tanácsban az EU–Grúzia társulási menetrend elfogadása tekintetében az Unió által képviselendő álláspontról
            
               
         
         
            
               INDOKOLÁS
            
            
               1.A JAVASLAT HÁTTERE
            
            
               •A javaslat indokai és céljai
            
            
               Az EU és a Grúzia közötti kapcsolatok jelenleg a társulási megállapodásra és a 2015-ben felülvizsgált európai szomszédságpolitikai keretre épülnek
                  1
               . Ebben az összefüggésben a kétoldalú kapcsolatokra irányadó alapelvek nagyobb hangsúlyt fektetnek a partnerországok közötti különbségekre, és számukra nagyobb felelősségvállalást határoznak meg.
            
            
               Az EU–Grúzia társulási megállapodást (a továbbiakban: a társulási megállapodás) 2014. június 27-én írták alá, és 2014. szeptember 1-jétől a megerősítési folyamat lezárásáig ideiglenesen alkalmazták. A társulási megállapodás 2016. július 1-jén hatályba lépett és teljes körűen alkalmazandóvá vált.
            
            
               A társulási megállapodás végrehajtásának előkészítése és előmozdítása céljából a Felek 2014. június 26-án az Együttműködési Tanács találkozója keretében társulási menetrendről állapodtak meg. A társulási menetrend gyakorlati keretet nyújtott a közös munka 2014–2016 közötti prioritásait tartalmazó lista összeállításához. E prioritások a társulási megállapodás szerkezetére épülnek, a politikai társulás és a gazdasági integráció átfogó célkitűzése szellemében.
            
            
               Tekintettel arra, hogy a társulási megállapodás 2016. július 1-je óta alkalmazandó, aktualizálni kell a társulási menetrendet. Ez politikai prioritást jelent, melynek tükröznie kell az EU és Grúzia közötti jelenlegi kapcsolatokat.
            
            
               E dokumentum ezért aktualizálja és új alapokra helyezi a 2014–2016 közötti időszakra vonatkozó társulási menetrendet és a 2017–2020 közötti időszakra vonatkozóan meghatározza a közös munka új prioritásait. Különbséget tesz a rövid távú prioritások (melyek tekintetében 2018 végéig várnak jelentős előrelépést) és a középtávú prioritások (melyek tekintetében a 2019–2020-ig várnak jelentős előrelépést) között.
            
            
               •Összhang a szabályozási terület jelenlegi rendelkezéseivel
            
            
               
                  A társulási menetrend összhangban van az EU szakpolitikai prioritásaival ezen a területen. E prioritások nevezetesen a szomszédság politikai, gazdasági és biztonsági helyzetének stabilizálása, az EU érdekeinek védelme és az egyetemes értékek hirdetése.
               
            
            
               •A javaslat egyéb uniós politikákkal való összhangja
            
            
               
                  A javasolt társulási menetrend tükrözi az EU hosszan tartó szerepvállalását a keleti partnerével, és teljes mértékben összhangban van az EU kül- és biztonságpolitikára vonatkozó legutóbbi globális stratégiájával. A stratégia felszólít a keleti államok és társadalmak ellenálló képességébe történő befektetésekre és szorosabb kapcsolatok kialakítására. Az ellenálló képességre irányuló ezen integrált megközelítés kiterjed a kormányzati, a gazdasági, a társadalmi és az éghajlat-politikai/energetikai sérülékenység legsúlyosabb eseteinek kezelésére.
               
               
                  A dokumentum nagy hangsúlyt fektet a következőkre:
               
            
            
               a demokrácia és a jogállamiság megerősítésének szükségessége,
            
            
               az emberi jogok, az alapvető szabadságok és a jó kormányzás előmozdítása,
            
            
               a terrorizmus elleni küzdelem, a konfliktus-megelőzés, a regionális stabilitás érdekében a nemzetközi együttműködésre való fokozott összpontosítás, valamint
            
            
               a szabadkereskedelemben rejlő lehetőségek kibontakoztatása egy olyan, teljes körűen működő piacgazdaságban, melyre az uniós szakpolitikákhoz fokozatosan közelítő szakpolitikák az irányadóak a növekedés és a munkahelyteremtés előmozdítása céljából.
            
            
               2.JOGI SZEMPONTOK
            
            
               
                  Ez a javaslat az Európai Unió működéséről szóló szerződés (EUMSZ) 218. cikkének (9) bekezdésén alapul és az egyrészről az Európai Unió, az Európai Atomenergia-közösség és tagállamaik, másrészről Grúzia közötti társulási megállapodás által létrehozott Társulási Tanácsban a társulási menetrend elfogadása tekintetében az Unió által képviselendő álláspontról szól. A társulási menetrend elfogadásának anyagi jogalapja az EUMSZ 217. cikke (társulás harmadik országokkal).
               
            
         
         
            
               
                  A társulási menetrend elfogadására az EU–Grúzia Társulási Tanács tagjai közötti levélváltással kerül sor azt követően, hogy az Európai Unió Tanácsa az EUMSZ 218. cikkének (9) bekezdése alapján elfogadta az EU által a Társulási Tanácsban képviselendő álláspontot. Az elfogadott társulási menetrend lesz az alapja az Európai Szomszédsági Támogatási Eszköz (ENI) szerinti programozásnak.
               
            
            
               Az európai szomszédságpolitika felülvizsgálatáról szóló, 2015. december 14-i tanácsi következtetések üdvözölték az európai szomszédságpolitika felülvizsgálatáról szóló közös közleményben előirányzott javaslatokat
                  2
               . A javaslatok céljai szerint „fejleszteni kell az azon partnerekkel fennálló kapcsolatokat, akik közös értékeken alapuló, szorosabb kapcsolatokat kívánnak kialakítani az EU-val.” A közös közlemény hangsúlyozza a társulási menetrendek és partnerségi prioritások szerepét, mivel ezek „jelentik majd az alapot a támogatási prioritások meghatározásához”.
            
            
               3.AZ UTÓLAGOS ÉRTÉKELÉSEK, AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI
            
            
               •A jelenleg hatályban lévő jogszabályok utólagos értékelése / célravezetőségi vizsgálata
            
            
               
                  Tárgytalan.
               
            
            
               •Az érdekelt felekkel folytatott konzultációk
            
            
               
                  E dokumentumok megszövegezésére az érintett bizottsági szolgálatokkal és a tagállamok képviselőivel a Kelet-Európával és Közép-Ázsiával foglalkozó tanácsi munkacsoport keretében folytatott szoros konzultációt követően került sor. E dokumentumok figyelembe veszik az EU grúziai partnereivel folytatott megbeszéléseket is.
               
               
                  A civil társadalom képviselőivel folytatott konzultációra 2016 októberében és novemberében Tbilisziben került sor. A mellékelt szövegben figyelembe vettük a beérkezett legfontosabb észrevételeket, melyek a következőkre irányultak:
               
            
            
               részletes mutatószámok kidolgozása a kiemelt fellépésekre,
            
            
               a civil társadalom nagyobb mértékű bevonása a reformfolyamatba és a döntéshozatalba,
            
            
               az igazságszolgáltatás, az energiaágazat és a közigazgatás reformja,
            
            
               a korrupció elleni küzdelem,
            
            
               a média helyzete, valamint
            
            
               a mélyreható és átfogó szabadkereskedelmi térség megvalósítása.
            
            
               
                  A konzultációk a felülvizsgált európai szomszédságpolitika keretében meghatározott iránymutatásokkal összhangban zajlottak.
               
            
            
               •Szakértői vélemények összegyűjtése és felhasználása
            
            
               
                  A releváns tematikus szakértelmet az intézményeken belül – az Európai Bizottság brüsszeli központjában vagy az Unió tbiliszi (Grúzia) küldöttségén – biztosították.
               
            
            
               •Hatásvizsgálat
            
            
               
                  Tárgytalan.
               
            
            
               •Célravezető szabályozás és egyszerűsítés
            
         
         
            
               
                  Tárgytalan.
               
            
            
               •Alapvető jogok
            
            
               
                  A javaslat semmilyen következménnyel nem jár az alapvető jogokra az EU tagállamaiban.
               
               
                  Az alapvető jogok grúziai helyzetét tekintve kedvező következmények várhatók. Ez az értékelés azon a tényen alapul, hogy Grúzia a társulási menetrendben a következőket vállalta:
               
            
            
               a nemzetközi és nemzeti emberi jogi jogszabályok szerinti vállalások és kötelezettségek teljesítése és az alapvető jogok tiszteletben tartása,
            
            
               Grúziában a demokrácia és a jogállamiság tiszteletben tartását szavatoló intézmények stabilitásának, függetlenségének és hatékonyságának megerősítése,
            
            
               nemzeti kisebbségek integrálása,
            
            
               a demokratikus választások tiszteletben tartása, továbbá az Európai Biztonsági és Együttműködési Szervezet (EBESZ) és a Demokratikus Intézmények és Emberi Jogok Hivatala (ODIHR) valamennyi ajánlásának teljeskörű végrehajtása,
            
            
               a bírói kar függetlenségének, pártatlanságának, professzionalizmusának és hatékonyságának tiszteletben tartása,
            
            
               a jó kormányzás előmozdítása, többek között a közigazgatási reform, az államháztartási gazdálkodás és az információhoz való hozzáférés javítása révén, valamint
            
            
               a véleménynyilvánítás szabadságának és a média függetlenségének megőrzése.
            
            
               Az emberi jogokat illetően az EU és Grúzia rendszeres párbeszédet folytat számos területen, többek között a következőkön:
            
            
               a véleménynyilvánítás szabadsága,
            
            
               a tömegtájékoztatás szabadsága,
            
            
               az egyesülési szabadság,
            
            
               a kínzás, a bántalmazás és a börtönkörülmények,
            
            
               a megkülönböztetés és a nemi alapú erőszak,
            
            
               a nők és a gyermekek jogai,
            
            
               a nemzeti kisebbségekhez tartozó személyek védelme, valamint
            
            
               a vallásszabadság.
            
         
         
            
               4.KÖLTSÉGVETÉSI VONZATOK
            
            
               
                  Az EU korábbi nemzetközi szerepvállalása kapcsán előirányzottakhoz képest a javaslatnak nincsenek egyéb költségvetési vonzatai. Az esetleges további költségvetési vonzatok a külön javaslatokban – így például a hamarosan bemutatandó 2017–2020 közötti ENI egységes támogatási keretben – kerülnek meghatározásra.
               
            
            
               5.EGYÉB ELEMEK
            
            
               •Végrehajtási tervek, valamint a nyomon követés, az értékelés és a jelentéstétel szabályai
            
            
               
                  Az EU–Grúzia társulási menetrend végrehajtását rendszeresen, legalább évente egyszer nyomon követik. A nyomon követés a társulási megállapodás szerinti felülvizsgálati mechanizmusok, illetve az EU és Grúzia közötti kétoldalú együttműködéssel kapcsolatos találkozók keretében történik.
               
            
            
               6.HIVATKOZOTT DOKUMENTUMOK
            
            
               (a)Társulási megállapodás egyrészről az Európai Unió, az Európai Atomenergia-közösség és tagállamaik, másrészről Grúzia között (aláírva 2014. június 27-én). HL L 261., 2014.8.30.
            
            
               (b)Közös közlemény az Európai Parlamentnek, a Tanácsnak, az Európai Gazdasági és Szociális Bizottságnak és a Régiók Bizottságának: Az európai szomszédságpolitika felülvizsgálata. JOIN/2015/050 final.
            
            
               (c)A Tanács következtetései az európai szomszédságpolitika felülvizsgálatáról. 2015. december 14.
            
            
               (d)Az Európai Parlament és a Tanács 2014. március 11-i 232/2014/EU rendelete az Európai Szomszédsági Támogatási Eszköz létrehozásáról. HL L 77., 2014.3.15., 27. o.
            
            
               (e)Grúzia Energiaközösségről szóló szerződéshez való csatlakozása, jóváhagyva 2016. október 14-én a 14. Energiaközösség Miniszteri Tanács keretében Szarajevóban.
            
            
               (f)Megállapodás Grúzia Horizont 2020 programhoz való társulásáról, aláírva Brüsszelben 2016. április 29-én.
            
            
               (g)Jegyzőkönyv az egyrészről az Európai Közösségek és tagállamaik, másrészről Grúzia közötti partnerségi és együttműködési megállapodáshoz csatolt, a Grúzia uniós programokban való részvételét szabályozó általános elvekre vonatkozó, az Európai Unió és Grúzia közötti keretmegállapodásról (aláírva 2013. december 12-én). HL L 8., 2014.1.11.
            
            
               (h)Megállapodás az Európai Unió és Grúzia között a mezőgazdasági termékek és élelmiszerek földrajzi árujelzőinek oltalmáról (aláírva 2011. július 14-én). HL L 93., 2012.3.30.
            
            
               (i)Az egyrészről az Európai Unió és tagállamai, másrészről Grúzia között a közös légtérről szóló megállapodás (aláírva 2010. december 2-án). HL L 321., 2012.11.20.
            
            
               (j)Az Európai Unió és Grúzia közötti, az engedély nélkül tartózkodó személyek visszafogadásáról szóló megállapodás (aláírva 2010. november 22-én). HL L 52., 2011.2.25.
            
            
               (k)Az Európai Unió és Grúzia közötti, a vízumkiadás megkönnyítéséről szóló megállapodás (aláírva 2010. június 17-én). HL L 52., 2011.2.25.
            
            
               (l)Együttes nyilatkozat az Európai Unió és Grúzia közötti mobilitási partnerségről. Brüsszel, 2009. november 30.
            
            
               (m)A Tanács határozata az Európai Unió és Grúzia közötti, a grúziai európai uniós megfigyelő misszió jogállásáról szóló megállapodás (aláírva 2008. november 3-án). HL L 310., 2008.11.21.
            
            
               (n)Az Európai Unió és Grúzia kormánya közötti, a dél-kaukázusi EUKK és támogatói csoportja grúziai jogállásáról szóló megállapodás (aláírva 2006. május 12-én). HL L 135., 2006.5.23.
            
         
         
            
               2017/0071 (NLE)
            
            
               Együttes javaslat
            
            
               A TANÁCS HATÁROZATA
            
            
               az egyrészről az Európai Unió, az Európai Atomenergia-közösség és tagállamaik, másrészről Grúzia közötti társulási megállapodás által létrehozott Társulási Tanácsban az EU–Grúzia társulási menetrend elfogadása tekintetében az Unió által képviselendő álláspontról
               
            
               AZ EURÓPAI UNIÓ TANÁCSA,
            
            
               tekintettel az Európai Unió működéséről szóló szerződésre és különösen annak 217. cikkére, összefüggésben 218. cikke (9) bekezdésével,
            
            
               tekintettel az egyrészről az Európai Unió, az Európai Atomenergia-közösség és tagállamaik, másrészről Grúzia közötti társulási megállapodásra (a továbbiakban: a társulási megállapodás) és különösen annak 406. cikkére,
            
            
               tekintettel az Európai Bizottságnak és az Unió külügyi és biztonságpolitikai főképviselőjének együttes javaslatára,
            
            
               mivel:
            
            
               (1)A társulási megállapodást 2014. június 27-én írták alá.
            
            
               (2)A társulási megállapodás 2016. július 1-jén hatályba lépett.
            
            
               (3)A társulási megállapodás alkalmazásának támogatása céljából a Felek megállapodtak arról, hogy tárgyalásokat folytatnak a társulási menetrendről, amely ágazatonként tartalmazza a közösen elvégzendő munka prioritásainak listáját.
            
            
               (4)A Felek társulási menetrendről állapodtak meg, mely előkészíti és előmozdítja a társulási megállapodás végrehajtását. A társulási menetrendet a társulási megállapodás által létrehozott Társulási Tanács fogadja le.
            
            
               (5)Az EU–Grúzia társulási menetrend elfogadása tekintetében az Unió által a Társulási Tanácsban képviselendő álláspontot a Tanács fogadja el,
            
            
               ELFOGADTA EZT A HATÁROZATOT:
            
            
               1. cikk
            
            
               Az egyrészről az Európai Unió, az Európai Atomenergia-közösség és tagállamai, másrészről Grúzia közötti társulási megállapodással létrehozott Társulási Tanácson belül az EU–Grúzia társulási menetrend elfogadása tekintetében az Unió által képviselendő álláspont a Társulási Tanács ezen határozathoz csatolt ajánlástervezetén alapul.
            
            
               2. cikk
            
            
               Ez a határozat az elfogadásának napján lép hatályba.
            
            
               Kelt Brüsszelben, 
            
         
         
            
               
                     a Tanács részéről
               
               
                     az elnök
               
            
         
         
            
                  
                     (1)
                  A Tanács következtetései az európai szomszédságpolitika felülvizsgálatáról. 2015. december 14.
               
               
                  
                     (2)
                  JOIN(2015) 50, 2015. november 18.
               
            
      
    ---documentbreak--- 
      
         
               EURÓPAI BIZOTTSÁG
            Brüsszel, 2017.4.3.
            JOIN(2017) 12 final
            MELLÉKLET
            a következőhöz:
            Együttes javaslatA TANÁCS HATÁROZATA
            az egyrészről az Európai Unió, az Európai Atomenergia-közösség és tagállamaik, másrészről Grúzia közötti társulási megállapodás által létrehozott Társulási Tanácsban az EU–Grúzia társulási menetrend elfogadása tekintetében az Unió által képviselendő álláspontról
            
               
         
         
            
               AZ EU–GRÚZIA TÁRSULÁSI TANÁCS [2017. HÓNAP NAP]-I XX/2017 HATÁROZATA
            
            
            
               az EU–Grúzia társulási menetrendről való megállapodásról
            
            
            
               AZ EU–GRÚZIA TÁRSULÁSI TANÁCS,
            
            
            
               Tekintettel az egyrészről az Európai Unió, az Európai Atomenergia-közösség és tagállamaik, másrészről Grúzia közötti EU–Grúzia társulási megállapodásra,
            
            
            
               mivel:
            
            
               (1)
                     Az egyrészről az Európai Unió, az Európai Atomenergia-közösség és tagállamaik, másrészről Grúzia közötti EU–Grúzia társulási megállapodást (a továbbiakban: a megállapodás) 2014. június 27-én írták alá és 2016. július 1-jén hatályba lépett.
            
            
               (2)
                     Az EU–Grúzia társulási megállapodás 406. cikke feljogosítja a Társulási Tanácsot arra, hogy megfelelő határozatokat hozzon a megállapodás céljainak elérése érdekében.
            
            
               (3)
                     Az EU–Grúzia társulási megállapodás 420. cikke értelmében a Felek meghozzák azokat az általános vagy konkrét intézkedéseket, amelyek szükségesek ahhoz, hogy teljesíthessék az e megállapodás szerinti kötelezettségeiket, és gondoskodnak arról, hogy az e megállapodásban meghatározott célkitűzések teljesüljenek.
            
            
               (4)
                     Az európai szomszédságpolitika felülvizsgálata a partnerekkel való szerepvállalás új szakaszát helyezte kilátásba, amely mindkét fél részéről fokozott felelősségvállalást feltételez.
            
            
               (5)
                     Az EU és Grúzia a közöttük fennálló partnerség megszilárdítása mellett döntöttek a 2017–2020 közötti időszakra vonatkozó prioritások elfogadásával, amelyek Grúzia ellenálló képességének és stabilitásának előmozdítására és megerősítésére irányulnak, miközben szorosabb politikai társulásra és mélyebb gazdasági integrációra törekednek.
            
            
               (6) 
                     Az EU–Grúzia társulási megállapodás Részes Felei megállapodtak az EU–Grúzia társulási menetrend szövegéről. A társulási menetrend támogatja az EU–Grúzia társulási megállapodás végrehajtását, és az együttesen azonosított közös érdekű területeken való együttműködésre összpontosul,
            
            
            
               A KÖVETKEZŐKÉPPEN HATÁROZOTT:
            
            
            
               1. cikk
            
         
         
            
            
               A Társulási Tanács elfogadja a mellékletben foglalt EU–Grúzia társulási menetrendet.
            
            
            
               2. cikk
            
            
            
               A 2017–2020 közötti időszakra szóló EU–Grúzia társulási menetrend a 2014–2016 közötti időszakra szóló EU–Grúzia társulási menetrend helyébe lép, melyet 2014. június 26-án fogadtak el.
            
            
            
               3. cikk
            
            
            
               Ez a határozat az elfogadásának napján lép hatályba.
            
            
            
               Kelt Brüsszelben, [2017. hónap nap]-án/-én.
            
            
            
               a Társulási Tanács részéről
            
            
            
               az elnök
            
            
            
               ***
            
            
               
            
               MELLÉKLET
            
         
         
            
            
            
               
                                                  
                  
            
            
            
            
            
               TÁRSULÁSI MENETREND
            
            
            
               az EURÓPAI UNIÓ
            
            
            
               és
            
            
            
               Grúzia
            
            
            
               között
            
            
            
            
            
            
         
         
            
            
            
               Tartalom
            
            
            
               1.
                     A társulási menetrend végrehajtására vonatkozó elvek, eszközök és források
                     
            
            
               2. 
                     A társulási menetrend prioritásai
                     
            
            
               2.1
                     Intézkedést igénylő kulcsfontosságú prioritások
                     
            
            
               2.2
                     Demokrácia, emberi jogok, jó kormányzás és az intézmények erősítése
                     
            
            
               Igazságügyi ágazat
                     
            
            
               Bűnüldözés
                     
            
            
               Korrupció elleni küzdelem, közigazgatási reform és közszolgálat
                     
            
            
               Rossz bánásmód és kínzás
                     
            
            
               Egyenlő bánásmód
                     
            
            
               A gyermekek jogai
                     
            
            
               Szakszervezeti jogok és alapvető munkaügyi normák
                     
            
            
               2.3
                     Kül- és biztonságpolitika
                     
            
            
               Terrorizmus, a tömegpusztító fegyverek elterjedésének megakadályozása és fegyverek illegális exportja
                     
            
            
               Békés konfliktusrendezés
                     
            
            
               Nemzetközi Büntetőbíróság
                     
            
            
               2.4
                     Jogérvényesülés, szabadság és biztonság
                     
            
         
         
            
               A személyes adatok védelme
                     
            
            
               Migráció és menekültügy
                     
            
            
               Határigazgatás
                     
            
            
               A szervezett bűnözés elleni küzdelem
                     
            
            
               A tiltott kábítószerek elleni küzdelem
                     
            
            
               Pénzmosás és a terrorizmus finanszírozása
                     
            
            
               Együttműködés a terrorizmus elleni küzdelemben
                     
            
            
               Jogi együttműködés
                     
            
            
               2.5
                     Kereskedelem és kereskedelemmel kapcsolatos ügyek, fenntartható fejlődés
                     
            
            
               Árukereskedelem
                     
            
            
               Műszaki előírások, szabványosítás és kapcsolódó infrastruktúra
                     
            
            
               Állat- és növény-egészségügyi (SPS) intézkedések
                     
            
            
               Vámkönnyítések és a kereskedelmi eljárások egyszerűsítése
                     
            
            
               Származási szabályok
                     
            
            
               Letelepedés, szolgáltatáskereskedelem és elektronikus kereskedelem
                     
            
            
               Folyó fizetések és tőkemozgás
                     
            
            
               Közbeszerzés
                     
            
            
               Szellemi tulajdonjogok
                     
            
            
               Verseny
                     
            
            
               Átláthatóság
                     
            
         
         
            
               Kereskedelem és fenntartható fejlődés
                     
            
            
               2.6
                     Gazdasági fejlődés és piaci lehetőségek
                     
            
            
               Mezőgazdaság és Vidékfejlesztés
                     
            
            
               Államháztartási belső kontrollrendszer és külső ellenőrzés
                     
            
            
               Adózás
                     
            
            
               Statisztika
                     
            
            
               Fogyasztóvédelmi politika
                     
            
            
               Társasági jog, számvitel és pénzügyi ellenőrzés, vállalatirányítás
                     
            
            
               Pénzügyi szolgáltatások
                     
            
            
               Ipar- és vállalkozáspolitika és bányászat
                     
            
            
               Turizmus
                     
            
            
               Foglalkoztatás, szociálpolitika és esélyegyenlőség
                     
            
            
               Együttműködés a digitális gazdaság és társadalom területén
                     
            
            
               Halászati és tengerpolitika
                     
            
            
               Közegészségügy
                     
            
            
               2.7
                     Összeköttetések, energiahatékonyság, környezet, éghajlat-politika és polgári védelem
                     
            
            
               Közlekedés
                     
            
            
               Energiaügyi együttműködés
                     
            
            
               Környezetvédelem
                     
            
            
               Éghajlatváltozás
                     
            
         
         
            
               Polgári védelem
                     
            
            
               2.8
                     Mobilitás és az emberek közötti kapcsolatok
                     
            
            
               Együttműködés a kutatás, a technológiai fejlesztés és az innováció területén
                     
            
            
               Oktatás, képzés és ifjúság
                     
            
            
               Együttműködés a kulturális területen
                     
            
            
               Együttműködés az audiovizuális területen és a média területén
                     
            
            
               Regionális fejlesztés és regionális szintű együttműködés
                     
            
            
               Az uniós ügynökségekben és programokban való részvétel
                     
            
            
               A nyilvánosság tájékoztatása és láthatóság
                     
            
            
            
               
            
               Társulási menetrend
            
            
               az Európai Unió és Grúzia között
            
            
            
               2014. június 27-én az Európai Unió és Grúzia – a Felek – ambiciózus és innovatív társulási megállapodást írtak alá, mely mélyreható és átfogó szabadkereskedelmi térséget (a továbbiakban: DCFTA) is magában foglalt. A megerősítési folyamat lezárását követően a társulási megállapodás teljes körű alkalmazása 2016. július 1-jén vette kezdetét.
            
            
            
               A társulási megállapodás végrehajtásának előkészítése és előmozdítása céljából az EU és Grúzia 2014. június 26-án társulási menetrendről állapodott meg. A menetrend keretet nyújt a közös munka prioritásainak meghatározásához a 2014–2016 közötti időszakra vonatkozóan, melyek célja a társulási megállapodásban meghatározott célkitűzések, nevezetesen a politikai társulás és a gazdasági integráció megvalósítása.
            
            
            
               Ez a dokumentum aktualizálja és új alapokra helyezi a 2014–2016 közötti időszakra szóló társulási menetrendet és meghatározza a közös munka új prioritásait a 2017–2020 közötti időszakra vonatkozóan. Különbséget tesz a rövid távú prioritások (melyek tekintetében 2018 végéig várnak jelentős előrelépést vagy várják azok megvalósulását) és a középtávú prioritások (melyek tekintetében 2020 végéig várnak jelentős előrelépést vagy várják azok megvalósulását) között.
            
            
         
         
            
               Az a tény, hogy a társulási menetrend kevés prioritásra összpontosít, nem érinti az egyéb vonatkozó megállapodások, illetve a keleti partnerség multilaterális irányvonala alapján jelenleg folyó párbeszéd terjedelmét, vagy az arra szóló felhatalmazást. Nem érinti a 2016. július 1-je óta hatályos társulási megállapodás/DCFTA szerinti vállalások végrehajtását sem.
            
            
            
               Továbbá, a két Fél közötti mobilitás és az emberek közötti kapcsolatok jelentős megerősítését célzó vízumliberalizációs cselekvési terv Grúzia általi folyamatos végrehajtása – a vízumliberalizációs párbeszéd mellett – alapvető eleme Grúzia Európai Unióval való politikai társulása és gazdasági integrációja előmozdításának, melyet a társulási megállapodás irányoz elő. Az EU elismeri Grúzia eredményét, hogy teljesítette a vízumliberalizációs cselekvési terv kapcsán előírt összes követelményt, aminek eredményeként a Bizottság 2015. december 18-án elfogadta a negyedik és egyben utolsó eredményjelentést. Emellett az aktualizált társulási menetrend a vízumliberalizációs cselekvési tervvel kapcsolatos valamennyi területen a tartós eredmények nyomon követését és további előmozdítását célozza.
            
            
               1.
                     A társulási menetrend végrehajtására vonatkozó elvek, eszközök és források
            
            
            
               A következő közös elvek vezérlik a társulási menetrend végrehajtását:
            
            
               A társulási menetrend keretében hozott intézkedéseket a politikai társulás és a gazdasági integráció átfogó célkitűzése szellemében kell végrehajtani.
            
            
               A társulási menetrend prioritásai kiegészítik azokat a feladatokat, amelyeket az EU-nak és Grúziának el kell végezniük az EU–Grúzia társulási megállapodás maradéktalan végrehajtása érdekében, annak teljes mértékű hatályba lépését követően.
            
            
               A társulási menetrendet az átláthatóság, az elszámoltathatóság és az inkluzivitás elveinek maradéktalan tiszteletben tartása mellett kell végrehajtani.
            
            
               A társulási menetrend végrehajtása mindkét Fél részvételével történik.
            
            
               A társulási menetrend kézzelfogható és meghatározott eredmények elérését célozza gyakorlati intézkedések fokozatos végrehajtása révén.
            
            
               A Felek elismerik annak fontosságát, hogy megfelelő és elegendő politikai, technikai és pénzügyi eszközzel támogassák az egyeztetett prioritásokat, és
            
            
               a társulási menetrend végrehajtása éves jelentéstétel, monitoring és értékelés tárgya. Az elért eredményeket felülvizsgálják, többek között a társulási megállapodásban meghatározott intézményi struktúrák keretében. A civil társadalmat is ösztönzik, hogy monitoring tevékenységeit a társulási menetrendre összpontosítsa.
            
            
               Az Európai Unió támogatja Grúziát a társulási menetrendben meghatározott célkitűzések és prioritások végrehajtásában. Ehhez igénybe veszi az összes rendelkezésre álló uniós támogatást, szakértelmet és tanácsot, a bevált gyakorlatokat és know-howt, információkat oszt meg és támogatást nyújt a kapacitásépítéshez és az intézményfejlesztéshez. Az Európai Unió továbbá ösztönözni fogja Grúzia más partnereinek részvételét és törekedni fog a segítségnyújtás összehangolására. Továbbá, rendelkezésre fognak állni a megfelelő uniós pénzügyi eszközök a társulási menetrend végrehajtásának elősegítésére. Ennek ellenére a társulási menetrend önmagában véve nem pénzügyi programozási dokumentum és nem helyettesíti a Felek általi programozást vagy megszövegezést.
            
            
               A Grúzia rendelkezésére álló teljes finanszírozási összeg részét képező uniós támogatást az uniós külső támogatásra vonatkozó végrehajtási szabályok és eljárások maradéktalan tiszteletben tartása, valamint a Grúzia részére történő segítségnyújtás átfogó prioritásainak keretében nyújtják, melyeket az Európai Szomszédsági Támogatási Eszköz (ENI) egységes támogatási keretében, valamint az ENI keretében készített, több országgal kapcsolatos programozásban határoztak meg.
            
            
               E társulási menetrend elfogadásának pillanatától alkalmazandó, négy éves kezdeti időszakban, mely közös megállapodás alapján meghosszabbítható. A társulási menetrend szükség esetén bármikor módosítható vagy aktualizálható az EU–Grúzia Társulási Tanács megállapodásával.
            
            
               
            
               2.
                     A társulási menetrend prioritásai
            
            
            
               2.1Intézkedést igénylő kulcsfontosságú prioritások
            
         
         
            
            
               A rigai csúcson meghatározott négy prioritásnak megfelelően a következő reformintézkedéseket kell prioritásként kezelni:
            
            
               Az intézmények erősítése és a jó kormányzás terén
            
            
               1/ Az igazságszolgáltatás és a bűnüldöző hatóságok függetlensége
            
            
               Az igazságügyi ágazat reformjainak folytatása, különösen a bírók teljes függetlensége, valamint az igazságügyi rendszer elszámoltathatóságának, hatékonyságának, pártatlanságának és professzionalizmusának biztosítása érdekében az igazságügyi ágazat kulcsfontosságú reformjainak végrehajtása útján, melyek többek között a Legfelsőbb Igazságügyi Tanácsra, az Ügyészségre, a bírók elszámoltathatóságára, a bíróságok intézményi struktúrájára, hatékony elektronikus ügykezelési rendszerre, a jogsegélyre és szolgáltatásokra, a kereskedelmi igazságszolgáltatásra és az alternatív vitarendezési mechanizmusokra irányulnak. A politikai és egyéb jogosulatlan beavatkozástól függetlenül eljárni hivatott bűnüldöző hatóságok elszámoltathatóságának és demokratikus ellenőrzésének növelése.
            
            
               2/ Közigazgatási reform és a közszolgáltatások javítása
            
            
               A közigazgatás reformjának folytatása a közigazgatási elvekkel összhangban, különös tekintettel egy elszámoltatható, hatékony, eredményes, átlátható közigazgatás előmozdítására és érdemeken alapuló, professzionális közszolgálat kiépítésére, minőségi közszolgáltatások biztosítására, valamint az államháztartási gazdálkodás javítására. A nemzeti korrupcióellenes stratégia és cselekvési terv hatékony végrehajtásának biztosítása a korrupció megelőzése, feltárása és kezelése érdekében.
            
            
               3/ Emberi jogok és alapvető szabadságok
            
            
               A megkülönböztetés elleni törvény hatékony végrehajtásának folytatása, továbbá a tömegtájékoztatás sokszínűségének, átláthatóságának és függetlenségének erősítése. Független vizsgálati mechanizmus létrehozása a bűnüldöző hatóságok által elkövetett bántalmazásokkal kapcsolatos állítások kivizsgálására. A nemek közötti egyenlőség javítása és az egyenlő bánásmód biztosítása a társadalmi, a politikai és a gazdasági életben. Összpontosítás a gyermekeket az erőszak minden formájától védő intézkedésekre. A reformtörekvések folytatása a személyes adatok magas szintű védelmének biztosítása érdekében.
            
            
               4/ Békés konfliktusrendezés
            
            
               Az EU és Grúzia közötti hatékony együttműködés fenntartása a konfliktus rendezése céljából az elfogadott formátumok keretében. Konstruktív részvétel fenntartása az EU, az ENSZ és az EBESZ által társelnökölt genfi nemzetközi tárgyalásokban, valamint e tárgyalások támogatása. Az Európai Unió grúziai megfigyelő missziója jószolgálatának igénybe vétele a stabilitáshoz, a normalizáláshoz és a bizalomépítéshez való hozzájárulás céljából. Megfelelő lépések megtétele a kereskedelem, a szabad mozgás és a gazdasági kapcsolatok előmozdítása érdekében az adminisztratív határvonalakon túllépve, ideértve a jogszabályok felülvizsgálatát.
            
            
               
            
               A gazdasági fejlődés és a piaci lehetőségek terén
            
            
               5/ Az üzleti környezet és a befektetéskezelés javítása
            
            
               A 2016–2017 közötti időszakra szóló kkv-stratégia és a vonatkozó cselekvési terv, valamint az ezt követő cselekvési tervek végrehajtása. A szabályozási keret, a kkv-k működési környezetének és a kkv-knak nyújtott támogatások további javítása. A köz- és a magánszféra közötti párbeszéd javítása a magánszféra azon prioritásainak azonosítása érdekében, amelyek esetében strukturális gazdasági reformokra van szükség. A pénzügyi ágazat infrastruktúráját célzó reform támogatása (a bankszektor reformja és a bankszektorról szóló jogszabály, javított hitel-/biztosíték-nyilvántartások, javított pénzügyi jelentéstétel és könyvvizsgálat, tőkepiacok működését erősítő intézkedések, mint pl. a mikrohitel, a lízing, a faktorálás és a biztosítás fejlesztése). A kereskedelmi jogviták megoldását és a szerződések betartását szolgáló alternatív vitarendezési mechanizmusok létrehozása.
            
            
               6/ Mezőgazdaság és vidékfejlesztés
            
            
               Grúzia 2017–2020 közötti időszakra szóló vidékfejlesztési stratégiájának végrehajtása. Hatékony értékláncok fejlesztésének támogatása, tovább a kkv-k versenyképessége növelésének támogatása magas exportértékkel rendelkező, kiválasztott ágazatokban.
            
            
               7/ Kereskedelemhez kapcsolódó reformok, valamint állat- és növény-egészségügyi (SPS) intézkedések
            
            
               A kereskedelem technikai akadályainak felszámolásáról szóló stratégia végrehajtása. A szabványok, a technikai szabályozás, a metrológia, a piacfelügyelet, a hitelesítés és a megfelelőség-értékelési eljárások kezelésével kapcsolatos infrastruktúra kiépítése. A piacfelügyeleti stratégia végrehajtása. A kereskedelmi statisztikák további javítása. A vámügyi együttműködés stratégiai keretének végrehajtása, a szellemi tulajdonjog vámhatósági érvényesítéséről szóló jogszabály közelítése, továbbá a behozatali vámokra alkalmazandó felfüggesztési záradék betartásának biztosítása.
            
            
               Az élelmiszer-biztonsági stratégia és harmonizációs program végrehajtása, különös tekintettel az élelmiszer-biztonsági szabályzat végrehajtására és a horizontális végrehajtási jogszabályok fokozatos elfogadására. Az állat- és növény-egészségügyi, valamint élelmiszer-biztonsági ellenőrzések illetékes hatóságok általi elvégzésének biztosítása a határállomásokon. Az élelmiszerekre és takarmányokra, állat- és növényegészségre és -biztonságra vonatkozó korai figyelmeztető rendszer támogatása, továbbá az állat- és növény-egészségügyi (SPS) intézkedésekkel kapcsolatos laboratóriumi kapacitások növelése.
            
         
         
            
               Az összeköttetés, az energiahatékonyság, a környezet és az éghajlat-politika területén
            
            
               8/ Energiabiztonság és energiahatékonyság
            
            
               Grúziának az Energiaközösséghez való hivatalos csatlakozásából származó vállalásai késedelem nélküli végrehajtásának segítése, továbbá kiemelten az energiabiztonság és az energiahatékonyság erősítése, többek között szabályozási reformok és beruházások révén.
            
            
               9/ Közlekedés
            
            
               A gazdaságilag fontos infrastruktúra fejlesztése, ideértve a TEN-T törzshálózat fejlesztéséhez szükséges projektek megvalósítását.
            
            
               10/ Környezetvédelem és éghajlat-politika
            
            
               A környezeti irányítás javítása a környezeti hatásvizsgálatról, a stratégiai környezeti vizsgálatról és a környezeti felelősségről szóló új jogszabály elfogadása és végrehajtása révén, továbbá a környezeti információkhoz való nyilvános hozzáférés és a nyilvánosság döntéshozatalban való, valamennyi érdekelt bevonása révén történő részvételének biztosítása, a környezet egyéb szakpolitikai területekbe való integrálása, továbbá a környezeti információk megosztásának javítása révén. Az alacsony üvegházhatásúgáz-kibocsátást támogató fejlesztési stratégia véglegesítése. Az új, globális éghajlat-változási megállapodás (a Párizsi Megállapodás) megerősítése.
            
            
               A mobilitás és az emberek közötti kapcsolatok terén
            
            
               11/ Migráció, menekültügy és határigazgatás
            
            
               A vízumliberalizációs cselekvési terv kapcsán előírt összes, teljesített követelménynek való további megfelelés. Az EU–Grúzia mobilitási partnerség, Grúzia migrációs stratégiájának (2016–2020) és Grúzia államhatár-igazgatási stratégiájának (2014–2018), továbbá az ezeket kísérő cselekvési terveknek a hatékony végrehajtása.
            
            
               12/ Oktatás, foglalkoztatás, innováció és ifjúság
            
            
               Az oktatási rendszer általános teljesítményének javítása átfogó oktatási reform révén. A foglalkoztatásra és a szakképzésre vonatkozó stratégiai megközelítés kidolgozása. Grúzia innovációs politikája fejlesztésének támogatására vonatkozó jövőkép és stratégia kidolgozása.
            
            
               
            
               2.2Demokrácia, emberi jogok, jó kormányzás és az intézmények erősítése
            
            
            
               A társulási menetrend keretében folytatott, reformokra irányuló politikai párbeszéd és együttműködés célja az ENSZ és az Európa Tanács alapvető egyezményeiben és ezek kapcsolódó jegyzőkönyveiben meghatározott demokratikus elvek, a jogállamiság, a jó kormányzás, az emberi jogok és az alapvető szabadságok – köztük a kisebbségekhez tartozó személyek jogai – tiszteletben tartásának megerősítése, valamint a hazai politikai reformok megszilárdításához való hozzájárulás, különösen az uniós vívmányokhoz való közelítés révén.
            
            
            
               A párbeszéd és az együttműködés a következő területekre terjed ki:
            
            
            
               i.
                     A demokráciát, a jogállamiságot és az emberi jogok tiszteletben tartását garantáló intézmények stabilitásának, függetlenségének és hatékonyságának erősítése, különösen a következők révén:
            
         
         
            
            
               A választások demokratikus lebonyolításának biztosítása, azáltal, hogy az új választási cikluson belül orvosolják a szabad és tisztességes választásokkal foglalkozó intézményközi munkacsoport (IATF), valamint az Európai Biztonsági és Együttműködési Szervezet (EBESZ) / Demokratikus Intézmények és Emberi Jogok Hivatala (ODIHR) által a jogszabályi keretben és a választási eljárásban feltárt meglévő hiányosságokat, különös tekintettel a Demokratikus Intézmények és Emberi Jogok Hivatala választási megfigyelő missziójának a 2016. évi parlamenti választások utáni jelentésében megfogalmazott ajánlásokra.
            
            
               Annak biztosítása, hogy a jogállamiság olyan kulcsfontosságú alkotóelemeit, mint pl. az igazságszolgáltatás függetlenségét érintő jogszabály-módosítások a hazai érintettekkel folytatott átfogó konzultáció tárgyát képezik, adott esetben az Európa Tanács Velencei Bizottságának bevonásával azt biztosítandó, hogy a jogszabály-módosítások kiállják az idő próbáját és megfelelnek az európai normáknak.
            
            
               A hatalmi egyensúly további javítása a különböző kormányzati ágak között, továbbá a parlament kapacitásainak javítása, hogy elláthassa felügyeleti és jogalkotási funkcióit.
            
            
            
               ii.
                     Az igazságügyi ágazat reformjának folytatása, kiemelten a bírók teljes függetlenségének, valamint az igazságszolgáltatási rendszer és a politikai és egyéb jogosulatlan beavatkozástól függetlenül eljárni hivatott bűnüldöző hatóságok elszámoltathatóságának, hatékonyságának, pártatlanságának és professzionalizmusának erősítése. A korrupció elleni küzdelem folytatása és fokozása:
            
            
            
               Igazságügyi ágazat
            
            
               Rövid távú prioritások
            
            
               Az igazságügyi stratégia és annak cselekvési terve kidolgozása és fokozatos végrehajtása, melyek többek között kiterjednek a bírók kinevezésére, előléptetésére és képzésére irányadó elvek és gyakorlat javítására, különös tekintettel az emberi jogok szempontjából érzékeny megközelítésekre, továbbá megfelelő erőforrások rendelkezésre bocsátása a megfelelő bírói kompetenciák biztosítása érdekében. Az igazságügyi felsőoktatási intézmény függetlenségének további javítása.
            
            
               Kiemelt feladat a Legfelsőbb Igazságügyi Tanács hatékonyabbá tétele, többek között függetlenségének és elszámoltathatóságának biztosítása révén.
            
            
               A bírói kar elszámoltathatóságát szolgáló rendszer javítása világos és kimerítő fegyelmi szabályok hatékony érvényre juttatásával, valamint a bírák professzionalizmusának és feddhetetlenségének garantálása révén.
            
            
               A törvényszékek intézményi struktúrájának ésszerűsítése, adott esetben specializált panelek és kamarák létrehozása révén, továbbá az ügyhátralék csökkentése a törvényszékek polgári kollégiumában.
            
            
               Elektronikus ügyelosztási rendszer kialakítása és az elektronikus ügykezelési program javítása az igazságszolgáltatásba vetett bizalom növelése érdekében.
            
            
               Az ügyészség reformjának folytatása az ügyészi munka politikai befolyástól való teljes függetlenségének, valamint a nagyobb mértékű átláthatóság és elszámoltathatóság biztosítása érdekében.
            
            
               A jogszabályi és az intézményi keret további javítása a minőségi, ingyenes jogi segítségnyújtás, valamint a megfizethető jogi szolgáltatások biztosítása érdekében.
            
            
               Tisztességes bírósági eljárás, az igazságszolgáltatáshoz való hozzáférés és a büntetőeljárások során biztosítandó eljárási jogok garantálása Grúzia emberi jogok európai egyezménye szerinti kötelezettségeinek, a Törvényszék ítélkezési gyakorlatának, továbbá az Európa Tanács egyéb, vonatkozó egyezményeinek megfelelően, a következők biztosításával:
            
            
               - a gyanúsítottak és a vádlottak büntetőeljárások során biztosítandó eljárási jogait garantáló jogszabályok és intézkedések,
            
            
               - a bűncselekmények áldozatainak igazságszolgáltatáshoz való hozzáféréshez, védelemhez, támogatáshoz és kártérítéshez való jogait garantáló jogszabályok, intézkedések és erőforrások, a büntető igazságszolgáltatási rendszer keretében is.
            
            
               Igazságos és hatékony, tágabb körben elterjedt alternatív vitarendezési eszközök bevezetése.
            
         
         
            
               A büntetés-végrehajtási és pártfogó rendszerekben és azokon túlmenően a rehabilitáció és a társadalomba való visszailleszkedés végrehajtása, a visszaesés megelőzése, továbbá a közrend és a közbiztonság biztosítása és az emberi jogok védelmének garantálása közötti megfelelő egyensúly fenntartása.
            
            
            
               Közép távú prioritások
            
            
               Jogszabályok modernizálása a kereskedelmi, a polgári és az igazgatási jog területén a nemzeti stratégiáknak és az uniós vívmányoknak megfelelően.
            
            
               Az igazságszolgáltatáshoz való inkluzív hozzáférés biztosítása megfelelően finanszírozott jogsegélyszolgálat révén.
            
            
            
               
            
               Bűnüldözés
            
            
               Rövid távú prioritások
            
            
               A bűnüldöző hatóságok elszámoltathatóságának és demokratikus felügyeletének erősítése. A rendőrség elleni panaszokra való hiteles reagálás érdekében professzionális és hatékony mechanizmusra van szükség, ezért mérlegelni kell az ilyen esetek független és eredményes kivizsgálását előmozdító további intézkedések meghozatalát. Átfogó szakmai továbbképzés nyújtása a bűnüldöző tisztviselők számára etikai normákról és az emberi jogokról.
            
            
               A börtönbüntetés alternatívái alkalmazásának további kiterjesztése új, szabadságelvonással nem járó ítéletekkel és a pártfogó felügyelet kapacitásainak növelésével.
            
            
            
               Korrupció elleni küzdelem, közigazgatási reform és közszolgálat
            
            
               Rövid távú prioritások
            
            
               A korrupció elleni küzdelem folytatása, továbbá az olyan vonatkozó nemzetközi okmányok, mint az ENSZ Korrupció elleni egyezményének és az Európa Tanács Korrupció Elleni Államok Csoportja (GRECO) által kiadott ajánlások hatékony végrehajtásának biztosítása.
            
            
               A polgárok tájékoztatáshoz való jogának erősítése, mely a korrupció hatékony megelőzésének egyik kulcsfontosságú eszköze.
            
            
               A felügyeleti, ellenőrzési és pénzügyi nyomozást végző szervek kapacitásának erősítése.
            
            
               Inkluzív szakpolitikai döntéshozatal folytatása a polgárok részvételével, továbbá a civil társadalom és a nemzeti és helyi hatóságok közötti párbeszéd révén.
            
            
               A parlament felügyeleti kapacitásainak erősítése az ágazati bizottságok kapacitásának javítása révén.
            
            
               A közigazgatási reform menetrendjének további végrehajtása, valamint a menetrend és az ahhoz kapcsolódó stratégiák koordinálásának, nyomon követésének és az azokról való jelentéstételnek az erősítése politikai és igazgatási szinten egyaránt.
            
         
         
            
               Új közszolgálati jogi keret végrehajtása professzionálisabb és érdemeken alapuló közszolgálat biztosítása érdekében.
            
            
            
               Középtávú prioritások
            
            
               A nemzeti korrupcióellenes stratégia és cselekvési terv hatékony végrehajtásának biztosítása különösen a magas szinten elkövetett korrupció megelőzése, feltárása és leküzdése érdekében.
            
            
               A korrupció állítólagos esetei hatékony kivizsgálásának biztosítása, továbbá az összeférhetetlenség megelőzését szolgáló hatékony rendszer létrehozása.
            
            
               A közigazgatási reform menetrendjének és az ahhoz kapcsolódó stratégiák aktualizálása a közigazgatási elveknek megfelelően.
            
            
               Elszámoltatható, hatékony, eredményes, átlátható közigazgatás előmozdítása és érdemeken alapuló, professzionális közszolgálat kiépítése.
            
            
               A kormányzás és a közigazgatási reform erősítése helyi szinten az európai szabványoknak megfelelően.
            
            
            
               
            
               iii.
                     Az emberi jogok és alapvető szabadságok tiszteletben tartásának biztosítása az emberi jogok és alapvető szabadságok védelmére vonatkozó átfogó együttműködés révén, többek között Thomas Hammarberg „Grúzia átalakulóban” című jelentésében hangsúlyozottak szerint. Az együttműködés kiterjed többek között a következőkre:
            
            
            
               Rövid távú prioritások
            
            
               A nemzeti emberi jogi stratégia és cselekvési tervének aktív végrehajtása, ideértve az ENSZ-szervek, az EBESZ/ODIHR, az Európa Tanács/a Rasszizmus és Intolerancia Elleni Európai Bizottság és a nemzetközi emberi jogi szervezetek konkrét ajánlásait, különösen a megkülönböztetés elleni politikák végrehajtása, a kisebbségek és a magánélet védelme, valamint a vallásszabadság biztosítása tekintetében.
            
            
               A megkülönböztetés elleni törvény további hatékony végrehajtása a megkülönböztetés elleni hatékony védelem biztosítása érdekében.
            
            
               Lépések megtétele az Európa Tanács megkülönböztetés elleni küzdelmet szolgáló olyan jogi eszközeinek aláírása, megerősítése és nemzeti jogba való átültetése felé, mint az Európa Tanácsnak a Regionális vagy Kisebbségi Nyelvek Európai Kartájára vonatkozó fennálló ajánlásai, az Európa Tanács nők elleni és a családon belüli erőszak megelőzéséről és felszámolásáról szóló egyezménye, más néven az ún. Isztambuli Egyezmény, továbbá a fogyatékossággal élő személyek jogairól szóló ENSZ-egyezmény.
            
            
            
               Középtávú prioritások
            
            
               Hatékony, pert megelőző és peren kívüli mechanizmusok fenntartása a vitarendezés és az emberi jogok védelme területén.
            
            
               Az emberi jogok és a megkülönböztetésmentesség további tudatosításának előmozdítása az igazságszolgáltatáson, a bűnüldözésen és a közigazgatáson belül, többek között idevágó képzések keretében.
            
         
         
            
               A tömegtájékoztatás sokszínűségének, átláthatóságának és függetlenségének további erősítése az Európa Tanács ajánlásainak megfelelően.
            
            
               Az ombudsmani hivatal ajánlásainak figyelembe vétele a politikai döntéshozatalban, továbbá megfelelő erőforrások biztosítása és az ombudsmani hivatal erősítése. Együttműködés az ombudsmannal a megkülönböztetéssel kapcsolatos ügyekkel, továbbá a megkülönböztetés elleni törvényben előirányzott intézményi mechanizmus hatékony működésével kapcsolatban tett ajánlásait illetően, ideértve adott esetben a jogszabály módosítását is.
            
            
               Az emberi jogokkal és társadalmi integrációval foglalkozó parlamenti bizottság monitoring-kapacitásának további kiépítése, az emberi jogi stratégia és cselekvési terve végrehajtásához kapcsolódó jogi kérdésekre kiterjedően is.
            
            
               Együttműködés a civil társadalmi szervezetekkel és különösen a képviseleti szociális partnerekkel (szakszervezetek és munkáltatói szervezetek), mint érdekeltekkel és megfigyelést végzőkkel, az EU–Grúzia társulási megállapodás által kiemelt területeken, beleértve a munkajogot, a magánélethez való jogot, a kisebbségek jogait és egyéb kiszolgáltatott csoportok jogait, valamint a tömegtájékoztatás szabadságát.
            
            
            
               Rossz bánásmód és kínzás
            
            
               Rövid távú prioritások
            
            
               A 2017–2018 közötti cselekvési terv elfogadása és a rossz bánásmód és kínzás elleni küzdelmet szolgáló további intézkedések meghozatala, valamint az erőfeszítések fokozása a büntetlenség megszüntetése érdekében.
            
            
               A büntetés-végrehajtási rendszerben, rendőrségen, hadseregben és egyéb zárt létesítményekben a kínzás és a rossz bánásmód alkalmazására vonatkozó bármely állítás alapos, átlátható és független kivizsgálásának biztosítása, a bűnüldöző szervek által alkalmazott rossz bánásmód kivizsgálását szolgáló független vizsgálati rendszer létrehozása révén. 
            
            
               Az ombudsmani hivatal által ellátott nemzeti megelőző mechanizmus további támogatása és az abban való részvétel a visszaélések megelőzése céljából a mechanizmus hatékony működésének biztosítása révén.
            
            
            
               Középtávú prioritások
            
            
               További erőfeszítések a büntetés-végrehajtási intézetekben nyújtandó egészségügyi ellátás rendszerének és a fogvatartottak egészségügyi ellátáshoz, többek között a mentális egészségügyi szolgáltatásokhoz való hozzáférésének javítása érdekében. Kapacitásépítés és zárt intézményekben vagy azoknak dolgozó egészségügyi alkalmazottak számára annak lehetővé tétele, hogy feljelentést tehessenek rossz bánásmódra utaló esetekről.
            
            
               A büntetés-végrehajtási rendszer, a rendőrség, a hadsereg és egyéb zárt létesítmények hatékony belső és külső ellenőrzésének további megerősítése a bántalmazások és a rossz bánásmód korai felismerésére és megelőzésére vonatkozóan.
            
            
            
               Egyenlő bánásmód
            
            
               Rövid távú prioritások
            
            
               A nemek közötti egyenlőség és a nők és férfiak közötti egyenlő bánásmód javítása a társadalmi, a politikai és a gazdasági életben.
            
            
               A családon belüli erőszak elleni jogszabályok végrehajtásának megerősítése, beleértve a figyelemfelkeltést mind a lakosság, mind egyes szakmai csoportok, mint például a rendőrség körében, különösen a vidéki és a kisebbségek által lakott területeken. A jogsértések áldozatai tanácsadói szolgáltatásokhoz és menedékekhez való hozzáférésének javítása.
            
            
         
         
            
               Középtávú prioritások
            
            
               Az európai normákhoz való közelítés az egészségügyi és biztonsági szabályok, az anyaság védelmére vonatkozó szabályok, valamint a szülői és munkavállalói kötelezettségek összehangolására vonatkozó szabályok tekintetében a társulási megállapodásban foglaltaknak megfelelően.
            
            
               Aktív lépések megtétele a nők politikai döntéshozatali fórumokon való képviselete növelésének előmozdítása érdekében.
            
            
            
               A gyermekek jogai
            
            
               Rövid távú prioritások
            
            
               Megfelelő erőforrások biztosítása és az ombudsmani hivatal szerepének erősítése a gyermekeket célzó további ombudsmani tevékenységek biztosítása érdekében, többek között az érintett intézményekben, pl. napközi létesítményekben kialakult helyzet éves ellenőrzésének elvégzése.
            
            
               Összpontosítás a gyermekeket az erőszak minden formájától védő intézkedésekre.
            
            
            
               Középtávú prioritások
            
            
               A legkiszolgáltatottabb helyzetű gyermekek (többek között a fogyatékossággal élő gyermekek, továbbá az utcákon élő és dolgozó gyermekek) szükségleteinek kielégítése a szociális védelmi mechanizmusok javítása és kiterjesztése révén, valamint a fogyatékossággal élő gyermekek habilitációját/rehabilitációját szolgáló programokhoz való területi hozzáférés támogatása, valamint lépések megtétele a gyermekmunka megszüntetése felé.
            
            
               A fiatalkorúak igazságszolgáltatására vonatkozó reform folytatása.
            
            
               A gyermekek intézményi elhelyezésének további visszaszorítása.
            
            
            
               Szakszervezeti jogok és alapvető munkaügyi normák
            
            
               Rövid távú prioritások
            
            
               A munkaügyi felügyeleti rendszer munkahelyi egészség és biztonság területén betöltendő felügyeleti funkcióit meghatározó jogi keret elfogadása, továbbá a felügyelők hatáskörei meglévő jogszabályokban foglalt korlátozásainak felszámolása a Nemzetközi Munkaügyi Szervezet (ILO) normáinak megfelelően.
            
            
               Középtávú prioritások
            
            
               A 2013 júniusában elfogadott munka törvénykönyvének végrehajtása, valamint annak és az egyéb vonatkozó jogszabályoknak a további közelítése az ILO-normákhoz. A munka törvénykönyve végrehajtásának támogatása munkaügyi viták rendezését szolgáló intézményekkel és eljárásokkal, valamint tárgyalási kultúra kialakítása közvetítőket tartalmazó lista jóváhagyásával.
            
            
               További előrelépés a teljes körű munkaügyi felügyeleti rendszer létrehozása terén, mely megfelelő illetékességekkel és kapacitásokkal rendelkezik a munkakörülmények és a munkaviszonyok megvizsgálásához az ILO-normáknak megfelelően.
            
         
         
            
               A Szociális Partnerségi Hármas Bizottság hatékony működésének biztosítása és a szociális párbeszéd további javítása az ILO-val folytatott együttműködés révén.
            
            
            
               
            
               2.3 Kül- és biztonságpolitika
            
            
            
               Fokozatos konvergenciára irányuló párbeszéd és együttműködés a közös kül- és biztonságpolitika (KKBP) terén, a közös biztonság- és védelempolitikát (KBVP) is beleértve, mely elsősorban a konfliktus-megelőzési és válságkezelési kérdésekre, a regionális stabilitásra, a lefegyverzésre, a non-proliferációra, a fegyverzet-ellenőrzésre és a fegyverkivitel ellenőrzésére összpontosít. Az e területen folytatott együttműködés közös értékeken és kölcsönös érdekeken alapul és célja, hogy növelje a szakpolitikai konvergenciát és hatékonyságot, a kétoldalú, nemzetközi és regionális fórumok biztosította lehetőségek kihasználásával.
            
            
            
               Rövid távú prioritások
            
            
               További együttműködés a Grúziának az EU KKBP-nyilatkozatokhoz való fokozottabb közelítése terén.
            
            
               További együttműködés az önálló uniós szankciókkal való összehangolás területén.
            
            
               További együttműködés az uniós integrációval kapcsolatos kérdésekről folytatott stratégiai kommunikáció terén.
            
            
               A konfliktusmegelőzésre és a válságkezelésre irányuló gyakorlati együttműködés megerősítése azáltal, hogy elősegítik Grúzia részvételét az Unió által irányított civil és katonai válságkezelési műveletekben, valamint a konzultációkban és képzési tevékenységekben a KBVP területén (a 2013 novemberében aláírt, részvételről szóló keretmegállapodás, valamint a KBVP-hez kapcsolódó keleti partnerségi panel többoldalú keretében).
            
            
               Grúzia részvételének előmozdítása és megkönnyítése KBVP-vel kapcsolatos képzési és konzultációs tevékenységekben (a KBVP-ről folytatott rendszeres kétoldalú konzultációk és a keleti partnerségi panel többoldalú keretében).
            
            
               Grúzia uniós ügynökségekkel való együttműködésének elősegítése KBVP-vel kapcsolatos kérdésekben.
            
            
               A regionális együttműködés előmozdítása az olyan biztonsági kérdésekben, mint a javított határigazgatás, a migrációkezelés, a kritikus infrastruktúra védelme, exportellenőrzés, szükséghelyzeti reagálás, polgári védelem, a csempészet és az illegális kereskedelem elleni fellépés (pl. biológiai és nukleáris anyagok), továbbá megfelelő személyzet képzése, többek között elsősorban a grúziai vegyi, biológiai, radiológiai és nukleáris (CBRN) anyagokkal foglalkozó kiválósági központ által.
            
            
            
               Középtávú prioritások
            
            
               Közös hozzájárulás pragmatikus együttműködést elősegítő környezet megteremtéséhez, valamint a regionális és nemzetközi kérdésekről szóló politikai párbeszéd és együttműködés kialakítása, többek között az Európa Tanács és az EBESZ keretén belül.
            
            
               A békés konfliktusmegoldás, nemzetközi stabilitás és biztonság előmozdítása hatékony multilateralizmus alapján.
            
            
               A grúz állam és társadalmának ellenálló képességébe való befektetés növelése Grúziának a biztonságot és a fejlesztést szolgáló kapacitásépítési kezdeményezésbe való bevonása révén olyan intézményi támogatás, képzések és felszerelések biztosításán keresztül, melyek hozzájárulnak az EU kül- és biztonságpolitikára vonatkozó globális stratégiájának hatékonyságához.
            
         
         
            
               Grúzia EU-val folytatott együttműködésének előmozdítása Grúzia biztonsági ágazatának hatékony reformja területén.
            
            
               Az ENSZ Alapokmányába és az EBESZ Helsinki Záróokmányába foglalt, a szuverenitás, a területi integritás, a határok sérthetetlensége és a függetlenség elvei tiszteletben tartásának együttes előmozdítása.
            
            
            
               Terrorizmus, a tömegpusztító fegyverek elterjedésének megakadályozása és fegyverek illegális exportja
            
            
               Rövid távú prioritások
            
            
               Együttműködés és közreműködés a tömegpusztító fegyverek, valamint az e fegyverek hordozóeszközeinek elterjedése elleni küzdelemben, a Felek leszerelési és nonproliferációs nemzetközi szerződések és megállapodások alapján fennálló, valamint egyéb vonatkozó nemzetközi kötelezettségeik teljes mértékű teljesítése és nemzeti végrehajtása révén.
            
            
            
               Középtávú prioritások
            
            
               A terrorizmus elleni küzdelemre – így a terrorista cselekmények jogi meghatározására – vonatkozó együttműködés, valamint emberi jogi alapú nemzetközi konszenzus megerősítése azáltal, hogy elősegítik a nemzetközi terrorizmus elleni átfogó egyezményre vonatkozó megállapodást.
            
            
               Együttműködés az importált, exportált vagy tranzitban lévő áruk biztonságát és védelmét biztosító kockázatalapú vámellenőrzések terén.
            
            
               A kézi- és könnyűfegyverek, és az azokhoz szükséges lőszerek tiltott kereskedelme elleni küzdelem a jelenleg hatályos nemzetközi megállapodások, az ENSZ Biztonsági Tanácsának határozatai, valamint az e területen alkalmazandó más nemzetközi okmányok szerinti kötelezettségvállalások alapján.
            
            
               Folyamatos együttműködés a hagyományos fegyverek exportjának ellenőrzése terén, a katonai technológia és felszerelések kivitelének ellenőrzéséről szóló uniós közös álláspont alapján. Az együttműködés fejlesztése a fegyverkereskedelem elleni küzdelem és a fegyverkészletek megsemmisítése területén.
            
            
               A nukleáris fegyverek elterjedésének megakadályozásáról szóló szerződés mindhárom pillérének kiegyensúlyozott módon történő végrehajtásában való további részvétel.
            
            
            
               Békés konfliktusrendezés
            
            
               Rövid távú prioritások
            
            
               Az EU és Grúzia közötti hatékony együttműködés fenntartása a konfliktus rendezése céljából az elfogadott formátumok keretében, beleértve az annak érdekében folytatott konzultációkat, hogy megteremtsék a módozatokat az Abházia és a Csinvali régió/Dél-Oszétia grúz régióknak a mélyülő EU–Grúzia kapcsolatokba való megfelelő bevonásához.
            
            
               Konstruktív részvétel fenntartása az EU, az ENSZ és az EBESZ által társelnökölt genfi nemzetközi tárgyalásokban, valamint e tárgyalások támogatása.
            
            
               Az Európai Unió grúziai megfigyelő missziója jószolgálatának teljes mértékű és hatékony igénybe vétele a stabilitáshoz, a normalizáláshoz és a bizalomépítéshez való hozzájárulás céljából, többek között az incidensek megelőzésére és a reagálásra szolgáló mechanizmus, és minden más megfelelő mechanizmus, intézkedések vagy megoldások révén.
            
            
               A békés konfliktusrendezésre irányuló erőfeszítések támogatása, többek között az Abházia és a Csinvali régió/Dél-Oszétia grúz régiók lakosságával folytatott kapcsolattartáson keresztül – Grúzia megbékélési és bevonási politikájára, valamint az EU el nem ismerési és bevonási politikájára tekintettel.
            
         
         
            
               Az EU–Grúzia politikai társulási és gazdasági integrációs folyamatból, és többek között az EU és Grúzia közötti vízumliberalizációból származó előnyök és lehetőségek megosztása az adminisztratív határvonalon túli lakossággal.
            
            
               Megfelelő lépések megtétele a kereskedelem, a szabad mozgás és a gazdasági kapcsolatok előmozdítása érdekében az adminisztratív határvonalakon túllépve, ideértve az olyan jogszabályok felülvizsgálatát, mint pl. a megszállt területekre vonatkozó törvény.
            
            
               Intézkedések meghozatala a konfliktus által megosztott közösségek között az emberek közötti kapcsolattartás, a bizalomépítés és a megbékélésre irányuló erőfeszítések ösztönzése érdekében.
            
            
            
               Középtávú prioritások
            
            
               További közös erőfeszítések a 2008. augusztus 12-én kötött hatpontos megállapodás, valamint annak későbbi végrehajtási intézkedései teljes körű végrehajtásának biztosítása céljából.
            
            
               További közös erőfeszítések a Grúziában jelen lévő nemzetközi szereplők megfelelő szerepvállalása érdekében, ideértve az Európai Unió grúziai megfigyelő missziója (EUMM Grúzia) mandátumának teljes mértékű végrehajtását.
            
            
               További erőfeszítések az összes belső menekült és menekült eredeti lakóhelyére történő biztonságos, méltóságteljes és önkéntes visszatérésének lehetővé tétele érdekében a nemzetközi jog elveinek megfelelően.
            
            
               A Felek közötti politikai párbeszéd, valamint a egyéb érintett nemzetközi szereplőkkel folytatott párbeszéd központi napirendi pontjainak egyike lesz a békés konfliktusrendezés a konfliktus tartós rendezésére irányuló lépések megtételével, a konfliktussal kapcsolatos kérdések kezelésére vonatkozó meglévő formátumok sérelme nélkül.
            
            
            
               Nemzetközi Büntetőbíróság
            
            
               A Nemzetközi Büntetőbírósággal való együttműködés folytatása a Római Statútum és az ahhoz kapcsolódó eszközök végrehajtása révén, megfelelő figyelmet fordítva e bíróság integritásának megőrzésére. A Nemzetközi Büntetőbírósággal folytatott együttműködés, tekintettel a 2008. augusztusi háborúval kapcsolatos vizsgálatokra.
            
            
            
               
            
               2.4Jogérvényesülés, szabadság és biztonság
            
            
            
               A vízummentességi rendszer elfogadását és hatályba lépését követően Grúziának folyamatosan teljesítenie kell a vízumliberalizációról szóló, 2013. február 25-i cselekvési terv négy témakörében meghatározott követelményeket. A cselekvési tervben, ideértve a III. témakörben (Közrend és közbiztonság) foglalt összes teljesítménymérő referenciaérték eredményes és fenntartható teljesítése döntő fontosságú az EU-val létrehozott vízummentességi rendszer fenntartásához. A cselekvési terv konkrét teljesítménymérő referenciaértékeinek teljesítését illetően felmerült indokolt kételyek esetében Grúzia – kérésre – ellátja információval az Európai Uniót.
            
            
            
               A Felek együttműködnek a következő területeken:
            
            
         
         
            
               A személyes adatok védelme
            
            
               Rövid távú prioritások
            
            
               A személyes adatok magas szintű védelmének biztosítása az európai szabványoknak megfelelően, továbbá gyakorlati lépések megtétele a személyes adatok védelméhez való jog tiszteletben tartásának biztosítása érdekében, többek között a büntető igazságszolgáltatás terén. Adatvédelmi előírások alkalmazásának biztosítása a köz- és a magánszférában.
            
            
            
               Középtávú prioritások
            
            
               Az adatvédelmi hatóság (Adatvédelmi biztos hivatala) kapacitásának további kiépítése és az adatvédelmi előírások alkalmazásának nyomon követése.
            
            
               A személyes adatok védelmét szabályozó jogi keret végrehajtásának folytatása az összes ágazatban a személyes adatok európai eszközöknek és szabványoknak megfelelő, magas szintű védelmének biztosítása érdekében.
            
            
            
            
               Migráció és menekültügy
            
            
               Rövid távú prioritások
            
            
               Az egységes migrációs elemzési rendszer és a migrációs kockázatelemzési rendszer teljeskörű működőképességének biztosítása, valamint beszámolás a migrációs adatok elemzésének és a kockázatértékelés ezzel kapcsolatos javításairól.
            
            
            
               Középtávú prioritások
            
            
               Grúzia migrációs stratégiájának (2016–2020) és a kísérő cselekvési tervnek a hatékony végrehajtása.
            
            
               Grúzia migrációs profiljának rendszeres frissítése (legalább kétévente).
            
            
               Az EU–Grúzia visszafogadási egyezmény hatékony végrehajtásának folytatása, valamint a mobilitási központok és a reintegrációs tevékenységek zökkenőmentes áthelyezése Grúzia reintegrációról szóló állami programjába.
            
            
               Az irreguláris migráció elleni küzdelmet és a legális migráció elősegítését szolgáló mechanizmusok létrehozása, többek között a migránsok jogairól és kötelességeiről, az uniós munkaerőpiachoz való hozzáférésükre vonatkozó szabályokról, valamint a vízummentességi rendszer szerinti jogokkal való bármilyen visszaéléssel kapcsolatos felelősségre vonásról szóló folyamatos, célirányos tájékoztatási kampányok révén.
            
            
               A gyakorlati együttműködés továbbfejlesztése az EU–Grúzia mobilitási partnerség keretében.
            
            
         
         
            
            
               Határigazgatás
            
            
               Rövid távú prioritások
            
            
               Eredményjelentés a grúziai nem biometrikus útlevek fokozatos kivonásáról a vízumliberalizációs cselekvési tervnek megfelelően.
            
            
            
               Középtávú prioritások
            
            
               Grúzia állami integrált határigazgatási stratégiájának (2014–2018) és a kísérő cselekvési tervnek a hatékony végrehajtása.
            
            
               A magas szintű határforgalom-ellenőrzés és határőrizet fenntartása a migrációadminisztrációs rendszer (BMARS) segítségével és a határművelet-igazgatási rendszer (BOMS) projekt végrehajtása révén.
            
            
               Előrelépés az államhatárok kijelölése kérdésében a szomszédos országokkal.
            
            
            
               A szervezett bűnözés elleni küzdelem
            
            
               Rövid távú prioritások
            
            
               Az emberkereskedelem elleni küzdelemről szóló, a 2016 utáni időszakra vonatkozó cselekvési terv kidolgozása, továbbá az állami hatóságoknak nyújtott kapacitásfejlesztési tevékenységek folytatása az emberkereskedelem eseteinek proaktív azonosítása és hatékony kivizsgálása érdekében.
            
            
               Az emberkereskedelem eseteinek proaktív azonosítása és kivizsgálása hatékonyságának nyomon követése és az arról való jelentéstétel.
            
            
            
               Középtávú prioritások
            
            
               További erőfeszítések a szervezett bűnözés megelőzése és az ellene való küzdelem területén.
            
            
               Az együttműködés továbbfejlesztése az EU-tagállamok és a grúz bűnüldöző hatóságok között a szervezett bűnözés hatékony visszaszorítása érdekében, továbbá az Europollal kötött együttműködési megállapodás végrehajtása, amint az hatályba lépett, valamint további együttműködés a CEPOL-lal a bűnüldözéssel kapcsolatos képzések területén.
            
            
               A számítástechnikai bűnözés elleni együttműködés erősítése, továbbá ezzel kapcsolatos bűnüldözési képzés nyújtása a grúz hatóságoknak.
            
            
         
         
            
               A tiltott kábítószerek elleni küzdelem
            
            
               Rövid távú prioritások
            
            
               A nemzeti kábítószer-ellenes stratégia és a cselekvési terv (2016–2017) végrehajtása.
            
            
            
               Középtávú prioritások
            
            
               A kábítószer-kérdésre irányuló kiegyensúlyozott és integrált megközelítés további biztosítása a kábítószer-fogyasztás egészségügyi és társadalmi következményeinek kezelése érdekében, valamint hatékonyabb megelőzés biztosítása, továbbá a tiltott kábítószerek kínálatának és keresletének csökkentése és az azokkal való kereskedelem visszaszorítása.
            
            
               Rendszeres párbeszéd folytatása a keleti partnerség kábítószerügyi párbeszéde keretében.
            
            
               Az együttműködés és az információcsere elmélyítése, többek között a Kábítószer és Kábítószerfüggőség Európai Megfigyelőközpontja (EMCDDA) és a grúz Igazságügyi Minisztérium közötti egyetértési megállapodás előnyeinek lehető legjobb kihasználása révén.
            
            
            
               Pénzmosás és a terrorizmus finanszírozása
            
            
               Rövid távú prioritások
            
            
               A grúziai jogszabályok összehangolása a negyedik pénzmosási irányelvvel.
            
            
               A befagyasztást és a vagyonelkobzást elrendelő határozatok számának, valamint a befagyasztott és elkobzott vagyon becsült értékének nyomon követése és jelentése annak érdekében, hogy biztosítható legyen a bűncselekményből származó vagyon elkobzására vonatkozó grúziai jogszabály hatékony végrehajtása.
            
            
            
               Középtávú prioritások
            
            
               További erőfeszítések megtétele a pénzmosás és a terrorizmus finanszírozásának megelőzését és az azok elleni küzdelmet szolgáló jogi és intézményi keret továbbfejlesztésére, többek között az említett területeket szabályozó uniós jogszabályokhoz való közelítés révén.
            
            
               A Pénzügyi Akció Munkacsoport (FATF) terrorizmus finanszírozásáról szóló ajánlásaiban szereplő standardok végrehajtásának folytatása.
            
            
               Az operatív együttműködés megerősítése a vagyonelkobzás, a vagyonvisszaszerzés és a vagyonkezelés terén a grúziai hatóságok és az EU vagyon-visszaszerzési hivatalai közötti hatékony kommunikáció és a bevált gyakorlatok cseréje révén.
            
            
            
               
         
         
            
               Együttműködés a terrorizmus elleni küzdelemben
            
            
               Középtávú prioritások
            
            
               A Grúzia és az EUROPOL közötti operatív megállapodás megkötése a terrorista szervezetekre, csoportokra, azok tevékenységére és támogató hálózataira vonatkozó információk cseréjének megkönnyítése céljából.
            
            
               Valamennyi idevágó nemzetközi okmány aláírása és megerősítése.
            
            
            
               Jogi együttműködés
            
            
               Rövid távú prioritások
            
            
               Az Eurojusttal megkötendő operatív együttműködési megállapodás aláírását és végrehajtásának előmozdítását szolgáló hatékony és intenzív intézkedések meghozatala.
            
            
            
               Középtávú prioritások
            
            
               A polgári és kereskedelmi ügyekben folytatott igazságügyi együttműködés erősítése a polgári ügyekben való igazságügyi együttműködésről szóló többoldalú egyezményekhez való csatlakozás és azok végrehajtása révén, különös tekintettel a Hágai Nemzetközi Magánjogi Konferencia igazságügyi együttműködés és a gyermekek védelme területének olyan főbb egyezményeire, mint pl. a polgári és kereskedelmi ügyekben a bírósági és bíróságon kívüli iratok külföldi kézbesítéséről szóló 1965. évi egyezmény, a polgári és kereskedelmi ügyekben külföldön történő bizonyításfelvételről szóló 1970. évi egyezmény, a joghatósági megállapodásokról szóló 2005. évi egyezmény, továbbá a gyermektartásról és a családi tartások egyéb formáiról szóló, 2007. évi hágai egyezmény és annak a tartási kötelezettségekre alkalmazandó jogra vonatkozó jegyzőkönyve.
            
            
               A büntetőügyekben folytatott igazságügyi együttműködés megerősítése a megfelelő egyezményekhez – különösen az Európa Tanács egyezményeihez – történő csatlakozás és azok végrehajtása révén.
            
            
            
               2.5Kereskedelem és kereskedelemmel kapcsolatos ügyek, fenntartható fejlődés
               
            
               A mélyreható és átfogó szabadkereskedelmi térség a társulási megállapodás jelentős részét teszi ki. Ezért várható, hogy a IV. címben (Kereskedelem és kereskedelemmel kapcsolatos ügyek) foglalt ezen rész végrehajtása a társulási megállapodás kontextusában és az EU–Grúzia kapcsolatok keretében betöltött jelentőségének megfelelő prioritást fog élvezni.
            
            
               A Felek együttműködnek, hogy támogatást nyújtsanak Grúziának a teljes mértékben működőképes piacgazdaság kiépítéséhez, és ahhoz, hogy fokozatosan közelítse szakpolitikáit az uniós szakpolitikákhoz, a makrogazdasági stabilitás, a rendezett államháztartás, a stabil pénzügyi rendszer és a fenntartható fizetési mérleg irányadó elveinek megfelelően. E célból nyomon követik a makrogazdasági fejleményeket, megvitatják a fontos szakpolitikai kihívásokat és kicserélik egymás között a rendszeres makrogazdasági párbeszédet erősítő, bevált módszerekkel kapcsolatos információkat a gazdaságpolitikai döntéshozatal minőségének javítása érdekében.
            
            
            
               Továbbá, a Felek egyetértenek abban, hogy együttműködnek a következők céljából:
            
            
            
               Középtávú prioritások
            
         
         
            
               A Grúz Nemzeti Bank függetlenségének és szabályozási hatásköreinek erősítése, továbbá az EU – többek között az EKB – tapasztalatainak megosztása a monetáris politikával, az árfolyam-politikával, továbbá a pénzügyi és a bankszektor szabályozásával és a felügyeleti politikákkal kapcsolatban, Grúzia képességeinek további fejlesztése érdekében ezeken a területeken.
            
            
               Az államháztartás fenntarthatóságának és irányításának javítása költségvetési reformok végrehajtása révén.
            
            
               Fenntartható, átfogó és célirányos szociális biztonsági háló kialakítása.
            
            
            
               Árukereskedelem
            
            
               A Felek együttműködnek – elsősorban közös konzultációk keretében – a társulási megállapodás áruk piacra jutására vonatkozó rendelkezéseinek végrehajtásában az alábbiak céljából:
            
            
            
               Rövid távú prioritások
            
            
               További előrelépések a kereskedelmi statisztikák területén.
            
            
               Annak biztosítása, hogy a kereskedelemben a Felek között jelenleg alkalmazott importvámok emelésére nem kerül sor a megállapodás hatálybalépését követően (felfüggesztési záradék).
            
            
            
            
               Középtávú prioritások
            
            
               Grúzia támogatása exportstruktúrájának diverzifikáltabbá tételében, ideértve új termékek exportját az EU piacára.
            
            
               Szoros együttműködés a kijátszásellenes mechanizmus hatékony alkalmazása érdekében.
            
            
               Grúzia segítése az olyan jogszabályok megszövegezésében és végrehajtásában, melyeket a piacra jutással vagy azzal kapcsolatos más kérdéseket illetően szándékozik elkészíteni (pl. piacvédelmi eszközök).
            
            
               Információcsere biztosítása a piacra jutással kapcsolatos fejleményekről és a piacra jutással kapcsolatos politikáról.
            
            
            
               Műszaki előírások, szabványosítás és kapcsolódó infrastruktúra
            
            
               A Felek együttműködnek a szabványosítási, a technikai szabályozási, a metrológiai, a piacfelügyeleti, a hitelesítési és a megfelelőség-értékelési rendszerek uniós rendszerekhez való fokozatos közelítése céljából, a társulási megállapodásban foglaltak szerint. Az együttműködés kiterjed többek között a következőkre:
            
         
         
            
            
               Középtávú prioritások
            
            
               Jogszabályok kidolgozása, amelyeknek a társulási megállapodás hatálybalépése előtti végrehajtására Grúzia kötelezettséget vállalt a kereskedelem technikai akadályainak felszámolásáról szóló stratégiával összhangban.
            
            
               A szabványok, a technikai szabályozás, a metrológia, a piacfelügyelet, a hitelesítés és a megfelelőség-értékelési eljárások kezelésével kapcsolatos infrastruktúra kiépítése.
            
            
               Az érdekeltek, többek között a gazdasági szereplők felkészítése és alkalmazkodásának elősegítése a közelített jogszabályok végrehajtására.
            
            
               A piacfelügyeleti stratégia végrehajtásának folytatása az ipari termékek területén.
            
            
               A piacfelügyelet területén az érintett grúziai állami intézmények és piacfelügyeleti szervek igazgatási kapacitásainak erősítése.
            
            
               További képzések nyújtása az érintett kormányzati szervekben és ügynökségekben dolgozó igazgatási alkalmazottak számára.
            
            
               Információcsere a kereskedelem technikai akadályainak felszámolásáról szóló stratégia és a piacfelügyeleti stratégia valamennyi releváns szempontjáról, adott esetben az időtartamot is beleértve.
            
            
            
               Állat- és növény-egészségügyi (SPS) intézkedések
            
            
               A Felek együttműködnek Grúzia felkészítésében az élelmiszerekre és takarmányokra vonatkozó állat- és növény-egészségügyi jogszabályainak, növény-egészségügyi, állat-egészségügyi és állatjóléti jogszabályainak és gyakorlatainak az uniós szabályozáshoz való közelítése terén, a társulási megállapodás vonatkozó mellékleteiben foglaltaknak megfelelően. Az együttműködés kiterjed többek között a következőkre:
            
            
            
               Rövid távú prioritások
            
            
               Az élelmiszerekre és takarmányokra, állat- és növényegészségre és -biztonságra vonatkozó korai figyelmeztető rendszer támogatása.
            
            
               Tájékoztató kampányok szervezése az érintett hivatalokkal, vállalkozásokkal és nem kormányzati szervezetekkel az uniós piacra jutási követelményekről, valamint a civil társadalommal az élelmiszer- és takarmánybiztonság fogyasztói vonatkozásairól.
            
            
               További uniós műszaki tanácsadás és támogatás Grúziának a jogszabályok kidolgozásában és végrehajtásában, beleértve az érintett személyzet képzését, az illetékes hatóságok számra kapacitásépítés biztosítása, valamint a laboratóriumi kapacitások javításának támogatása az uniós követelményekkel összhangban.
            
            
               A grúziai vállalkozások alkalmazkodási kapacitásainak javítása a közelített jogszabályok végrehajtásához.
            
            
               
            
               Középtávú prioritások
            
         
         
            
               Grúzia támogatása az állat- és növény-egészségügyi területen folytatott kockázatelemzés javításában. Az állat- és növény-egészségügyi, valamint élelmiszer-biztonsági ellenőrzések elvégzésének biztosítása a határállomásokon.
            
            
               A grúziai vállalkozások alkalmazkodásának elősegítése a közelített jogszabályok végrehajtásához.
            
            
            
               Vámkönnyítések és a kereskedelmi eljárások egyszerűsítése
            
            
               A Felek együttműködnek Grúzia jogszabályainak uniós vívmányokhoz és a társulási megállapodás vonatkozó mellékletében említett nemzetközi standardokhoz való közelítésének előkészítésében. A közelítésnek az Uniós Vámkódexen kell alapulnia, melyet 2016. május 1-jétől alkalmaznak.
            
            
            
               Rövid távú prioritások
            
            
               A vámügyi együttműködés stratégiai keretének végrehajtása.
            
            
               A szellemi tulajdonjog vámhatósági érvényesítéséről szóló grúziai jogszabály közelítése az uniós vívmányokhoz, a társulási megállapodásban előirányzottak szerint.
            
            
            
               Középtávú prioritások
            
            
               Grúzia engedélyezett gazdálkodói rendszerének közelítése az EU rendszeréhez.
            
            
               A grúz vámhatóságok további modernizálása.
            
            
               A vámeljárások további egyszerűsítése és korszerűsítése.
            
            
               Segítségnyújtás Grúziának az egységes árutovábbítási eljárásról szóló egyezményhez való csatlakozásához.
            
            
               A kockázatalapú vámellenőrzésre vonatkozó együttműködés és azoknak a releváns információknak a megosztása, amelyek hozzájárulnak a kockázatkezelés és az ellátási láncok biztonságának javításához, a törvényes kereskedelem megkönnyítéséhez, valamint az importált, exportált és tranzitban lévő áruk biztonságához és védelméhez.
            
            
               A csalás elleni küzdelemmel kapcsolatos párbeszéd megerősítése a tiltott kereskedelem megelőzése érdekében, többek között a jövedéki termékek esetében, különösen a vámügyekben történő kölcsönös közigazgatási segítségnyújtásról szóló jegyzőkönyv keretében zajló megerősített együttműködés révén.
            
            
               Az engedélyezett gazdálkodói rendszer kölcsönös elismerésének mérlegelése a társulási megállapodásban előirányzottak szerint.
            
            
            
               Származási szabályok
            
         
         
            
               A Felek együttműködnek a társulási megállapodás vonatkozó jegyzőkönyvében meghatározott, továbbá Grúzia pán-euromediterrán preferenciális származási szabályokról szóló regionális egyezményhez való csatlakozásából következő szabályok végrehajtásában. Ez az együttműködés az alábbiakra terjed majd ki:
            
            
            
               Rövid távú prioritások
            
            
               A Grúzia vámigazgatási szerve által az áruk származásnak tanúsítása és ellenőrzése során alkalmazott jelenlegi eljárások megvitatása.
            
            
            
               Középtávú prioritások
            
            
               Grúzia csatlakozását követően a származási szabályokról szóló jelenlegi jegyzőkönyv (a társulási megállapodás 2. jegyzőkönyve) felváltása a pán-euromediterrán preferenciális származási szabályokról szóló regionális egyezményre való hivatkozással.
            
            
               A preferenciális származás tanúsítására és ellenőrzésére vonatkozó képzések folytatása Grúzia vámigazgatási szerve számára.
            
            
            
               Letelepedés, szolgáltatáskereskedelem és elektronikus kereskedelem
            
            
               A Felek a társulási megállapodás vonatkozó rendelkezéseinek megfelelően folytatják a letelepedésről, szolgáltatáskereskedelemről és az elektronikus kereskedelemről szóló párbeszédet. Ezenfelül a Felek a társulási megállapodás vonatkozó mellékleteiben előirányzottaknak megfelelően előkészítik a szolgáltatások terén tett vállalások végrehajtását. Ez kiterjed többek között a megfelelő képzés és adminisztratív kapacitás biztosítására a jogszabályok tervezett közelítése érdekében, valamint a közelítésre kiválasztott területeken tervezett és folyamatban lévő munkával kapcsolatos rendszeres információcsere biztosítására.
            
            
            
               Információk és tapasztalatok cseréje az interoperábilis e-kereskedelmi platformok fejlesztésével kapcsolatban.
            
            
               Információk és tapasztalatok cseréje a postai szolgáltatásokról szóló irányelv kulcsfontosságú elveinek végrehajtásában érintetteket célzó kampányról, különös tekintettel az általános postai szolgáltatási kötelezettségre, valamint más postai politikákra.
            
            
            
               Folyó fizetések és tőkemozgás
            
            
               A Felek folytatják a tőkemozgásokra és fizetésekre vonatkozó párbeszédet, különös tekintettel az összes jelenlegi kötelezettségvállalás teljesítésének ellenőrzésére és a társulási megállapodás végrehajtására való felkészülésre.
            
            
            
               
            
               Közbeszerzés
            
         
         
            
               A Felek együttműködnek Grúzia felkészítésében a társulási megállapodás közbeszerzési fejezete és a kapcsolódó reformok végrehajtása tekintetében. Az együttműködés kiterjed többek között a következőkre:
            
            
            
               Középtávú prioritások
            
            
               Pontos és aktuális információk szolgáltatása a közbeszerzési politikát és annak végrehajtását érintő, tervezett jogalkotási munkáról, mind a jogszabályok közelítésére, mind a közbeszerzési intézmények felállítására vonatkozóan. Grúzia kormánya 2016. március 31-én már elfogadta az átfogó menetrendet, mely öt szakaszra lebontott, a 2016–2022 közötti időszakban végrehajtandó intézkedéseket tartalmaz. A Felek folytatják a menetrend megvitatását, többek között Grúzia közbeszerzési jogszabályainak az uniós közbeszerzési vívmányokkal való összehangolása érdekében, a társulási megállapodásban előirányzottaknak megfelelően.
            
            
            
               Szellemi tulajdonjogok
            
            
               A Felek együttműködnek Grúzia felkészítésében az uniós vívmányokhoz és a szellemi tulajdonjogok védelmére vonatkozó nemzetközi standardokhoz való közelítésben a társulási megállapodásban foglaltaknak megfelelően. Az együttműködés kiterjed többek között a következőkre:
            
            
            
               Középtávú prioritások
            
            
               Biztosítani mindkét Fél jogosultjai szellemi tulajdonjogainak magas szintű védelmét, valamint e jogok érvényesítését.
            
            
               A felelős kormányzati szervek és végrehajtó hivatalok jogérvényesítési kapacitásának erősítése, valamint az igazságügyi rendszer megfelelő működésének biztosítása a jogosultak igazságszolgáltatáshoz való hozzáférésének garantálása és a szankciók végrehajtása érdekében.
            
            
               Grúzia Nemzeti Szellemi Tulajdonjog Központja – a „Sakpatenti” – működésének támogatása az iparjogvédelmi jogok és a szerzői jogok védelmének biztosítása érdekében. A harmadik országok hatóságaival és iparszövetségeivel folytatott együttműködés kibővítése.
            
            
               A szellemi és az ipari tulajdon oltalmával kapcsolatos figyelemfelhívás fokozására irányuló intézkedések meghozatala, valamint a jogosultakkal való hatékony párbeszéd biztosítása.
            
            
               A hamisítás és a kalózkodás elleni hatékony intézkedések meghozatala, ideértve a Felek között az e tevékenységekkel kapcsolatban megosztandó statisztikai információk előállítását.
            
            
            
               Verseny
            
            
               Középtávú prioritások
            
            
               A Felek együttműködnek a társulási megállapodás verseny fejezete és a kapcsolódó reformok végrehajtása tekintetében. Az együttműködés megerősíti Grúzia intézményi keretét és érintett igazgatási kapacitását a vonatkozó jogszabályok hatékony végrehajtásának biztosítása érdekében, valamint megerősíti a versenyterületet érintő jogérvényesítésről és a kapcsolódó jogszabályokról folytatott párbeszédet.
            
            
            
               Átláthatóság
            
         
         
            
               Rövid távú prioritások
            
            
               A Felek kiemelt figyelmet fordítanak az együttműködésre a kereskedelemmel kapcsolatos politikai döntéshozatal átláthatóságára tett vállalások végrehajtására történő felkészülés során. A Felek megvitatják az átlátható politikai döntéshozatalra vonatkozó bevált gyakorlatokat és tapasztalatokat, információt cserélnek és megfelelő képzést biztosítanak többek között a kommunikációs mechanizmusokkal és az érdekeltekkel folytatott konzultációkkal kapcsolatban, továbbá szemináriumokat és a nagyközönségnek szóló egyéb eseményeket tartanak azzal a céllal, hogy ismertessék a társulási megállapodás és a jogközelítési folyamat végrehajtását.
            
            
            
               Kereskedelem és fenntartható fejlődés
            
            
               Középtávú prioritások
            
            
               A Felek folytatják a párbeszédet a társulási megállapodás kereskedelemről és fenntartható fejlődésről szóló fejezetében szereplő kérdésekről, különösen a következőkre vonatkozóan: információcsere megfelelő munkaügyi felügyeleti rendszer kialakításáról valamennyi alapvető nemzetközi munkaügyi norma tekintetében, a munka törvénykönyvének végrehajtása, többoldalú környezeti megállapodások megerősítése és végrehajtása, továbbá a fenntartható fejlődéssel kapcsolatos egyéb vállalások végrehajtása, valamint a fejezet keretében tett vállalások jövőbeni végrehajtásával kapcsolatos bevált gyakorlatok megvitatása és cseréje az érdekeltek bevonása és a civil társadalommal folytatott párbeszéd tekintetében.
            
            
            
               A Felek szem előtt tartják, hogy a 2.2. szakaszban szereplő szakszervezeti jogokkal és alapvető munkaügyi normákkal összefüggő prioritások, valamint a 2.6. szakaszban meghatározott prioritás igen lényegesek a kereskedelemről és fenntartható fejlődésről szóló fejezet végrehajtásához, tehát a fentieket a társulási megállapodás említett részével összefüggésben kell kezelni.
            
            
               
            
               2.6 Gazdasági fejlődés és piaci lehetőségek
            
            
            
               Mezőgazdaság és Vidékfejlesztés
            
            
            
               A Felek a következő területeken működnek együtt:
            
            
            
               Rövid távú prioritások
            
            
               Grúzia 2017–2020 közötti időszakra szóló vidékfejlesztési stratégiájának elfogadása és végrehajtása.
            
            
            
               Középtávú prioritások
            
            
               A mezőgazdaság fejlesztéséért felelős intézmények modernizálása és hatékonyságuk növelése, többek között az ebben a folyamatban érintett összes ágazatbeli érdekelt részvétele révén.
            
         
         
            
               A mezőgazdasági termékekre vonatkozó forgalmazási előírások fokozatos elfogadásának megkönnyítése a szigorúbb élelmiszer-biztonsági és minőségrendszerek előmozdítása érdekében.
            
            
               A mezőgazdasági termelés versenyképességének és fenntarthatóságának javítása a méretgazdaságosság piacorientált mezőgazdasági szövetkezetek útján történő ösztönzésével, a termelés és az export növelése érdekében tanácsadói rendszerek kiépítésével, valamint a mezőgazdasági üzemek megfizethető hitelekhez és pénzügyi forrásokhoz való hozzáférésének megkönnyítésével.
            
            
               Hatékony értékláncok fejlesztésének támogatása, továbbá a kkv-k versenyképessége növelésének támogatása magas exportértékkel rendelkező, kiválasztott ágazatokban.
            
            
               Előrelépés a hatékony mezőgazdasági és vidékfejlesztési politikák fokozatos konvergenciája és végrehajtása területén a bevált uniós modellek alapján.
            
            
               A foglalkoztatás és az életkörülmények javítása a vidéki térségekben a természeti erőforrásokkal való gazdálkodás, a szolgáltatások és az infrastruktúra javítása, valamint a vidéki gazdaság diverzifikációja révén.
            
            
               A tematikus együttműködés és az információcsere további javítása, ideértve a regionális politikai párbeszédről szóló, az Európai Bizottság és Grúzia közötti együttes nyilatkozat előnyeinek lehető legjobb kihasználását.
            
            
            
               Államháztartási belső kontrollrendszer és külső ellenőrzés
            
            
               A Felek együttműködnek az államháztartási belső kontrollrendszer és a külső ellenőrzés fejlesztésének biztosítása céljából, a következők révén:
            
            
            
               Rövid távú prioritások
            
            
               A decentralizált vezetői felelősségen alapuló belső kontrollrendszerek továbbfejlesztése, ideértve az állami hatóságok szervezetileg független belső ellenőrzéseit, összhangot az általánosan elfogadott nemzetközi szabványokkal és módszerekkel, valamint az EU bevált gyakorlatával való összhang biztosítása révén.
            
            
            
               Középtávú prioritások
            
            
               A belső kontroll- és belső ellenőrzési rendszer további javítása a közszektorban, a tényleges gyakorlatok és az általánosan elfogadott nemzetközi standardok, keretek és az EU bevált gyakorlatai közötti rés értékelése révén.
            
            
               Grúzia Állami Számvevőszéke külső ellenőrzési feladatának továbbfejlesztésének biztosítása az általánosan elfogadott nemzetközi standardoknak (INTOSAI) megfelelően.
            
            
            
               Adózás
            
            
               A Felek fokozzák és erősítik az együttműködést Grúzia adórendszerének és -igazgatásának javítása és fejlesztése céljából, az uniós és a nemzetközi standardok alapján, ideértve az uniós vívmányokhoz és a társulási megállapodás vonatkozó mellékletében említett nemzetközi okmányokhoz való fokozatos közelítést, elsősorban az alábbiak révén:
            
            
               Az adójogszabályok javítása és egyszerűsítése.
            
         
         
            
               A nemzetközi adóügyi együttműködés megerősítése a jó adóügyi kormányzás erősítése céljából, ideértve az átláthatóság, az információcsere és a tisztességes adóverseny elveit.
            
            
               Az adóhatóság kapacitásának javítása, különösen az adóellenőrzés és az auditok összpontosítottabb, kockázatalapú rendszere irányába való elmozdulás révén.
            
            
               Intézkedések meghozatala a jövedéki termékekkel kapcsolatos csalás és csempészet elleni fellépésre és küzdelemre irányuló politikák összehangolása céljából.
            
            
               Az uniós tagállamok adóhatóságaival való együttműködés fejlesztése, az adózás terén szerzett új tapasztalatok és trendek kicserélése révén.
            
            
            
               Statisztika
            
            
               A Felek együttműködnek az uniós vívmányokhoz való közelítés előkészítésében a statisztika területén, különösen a következők révén:
            
            
            
               Középtávú prioritások
            
            
               Minőségi beszámolók bevezetése a legtöbb statisztikai felmérés tekintetében.
            
            
               Az SNA 2008 bevezetésének lezárása.
            
            
               A vállalkozási statisztikákra vonatkozó módszertan összehangolása az uniós szabványokkal, továbbá vállalkozási statisztikák jövőbeni adatszolgáltatási követelményeknek megfelelő előállítása, a vállalkozási statisztikák integrálására vonatkozó keretrendeletben (FRIBS) foglaltaknak megfelelően; az uniós országok FRIBS végrehajtása során szerzett tapasztalatainak megosztása kívánatos az összehangolási folyamat felgyorsítása érdekében.
            
            
               Az EU–Grúzia kétoldalú kereskedelmi adatok mérése során felmerülő statisztikai eltérések kezelése.
            
            
               A statisztikák és adatok rendelkezésre állásának biztosítása a kutatók, az újságírók és a széles nyilvánosság számára.
            
            
            
               Fogyasztóvédelmi politika
            
            
               Az uniós vívmányok és a társulási megállapodás vonatkozó mellékleteiben említett nemzetközi okmányok végrehajtására való felkészülés céljából a Felek együttműködnek a következő területeken:
            
            
               A fogyasztóvédelem erősítése Grúziában, különösen annak révén, hogy képzést nyújtanak a kormányzati tisztviselők és egyéb fogyasztóvédelmi érdekképviselők számára az uniós jogszabályokhoz való közelítésről és az azt követő végrehajtásukról.
            
            
            
               Társasági jog, számvitel és pénzügyi ellenőrzés, vállalatirányítás
            
         
         
            
               A Felek együttműködnek Grúzia uniós vívmányok és a társulási megállapodás vonatkozó mellékletében említett nemzetközi okmányokhoz való közelítésének előkészítésében, valamint különösen Grúzia arra irányuló erőfeszítései tekintetében, hogy jobban kihasználja a rendszeres párbeszédet az együttműködés elmélyítése és a megteendő lépések megvitatása céljából.
            
            
            
               Rövid távú prioritások
            
            
               Azoknak a területeknek a meghatározása, amelyeken az EU további képzést és kapacitásépítést biztosíthat.
            
            
            
               Középtávú prioritások
            
            
               Az érintett állami intézmények igazgatási kapacitásának fejlesztése.
            
            
               Társasági törvény és egyéb kapcsolódó törvények kidolgozása az uniós vívmányokkal összefüggésben.
            
            
               Az információ kötelező közzétételére az új társasági törvényben előírt szabályok végrehajtásának biztosítása.
            
            
               A nemzetközi ellenőrzési standardok bevezetése nemzeti szinten, és azok valamennyi felsorolt vállalkozás általi alkalmazásának előmozdítása nemzeti szinten.
            
            
               Aktuális, releváns és pontos információk szolgáltatása a jelenleg hatályos grúziai jogszabályok helyzetéről és fejlesztéséről és azok uniós vívmányoknak való megfeleléséről, továbbá előzetes információcsere az uniós vívmányokhoz való közelítéshez szükséges intézményfejlesztésre és kapacitásépítésre vonatkozóan. (NB: ezzel összefüggésben a kormány elfogadta a pénzügyi beszámolás és a könyvvizsgálat reformjáról szóló cselekvési tervet. Az egyik kézzelfogható eredmény a számvitelről, a beszámolásról és a könyvvizsgálatról szóló, 2016. június 8-án hatályba lépett törvény).
            
            
            
               Pénzügyi szolgáltatások
            
            
               Az együttműködés célja Grúzia felkészítése a pénzügyi és felügyeleti keretének modernizálására, hogy megfeleljen a pénzügyi szolgáltatásokra vonatkozó nemzetközileg elfogadott szabályozási standardoknak, ennek során alkalmazza a társulási megállapodás vonatkozó mellékleteiben felsorolt uniós jogszabályokat és nemzetközi okmányokat, melyek referenciául szolgálnak a Grúziának megfelelő szabályok egész sorának kidolgozásához. Ez az együttműködés a következő intézkedéseket fogja át és a következő célkitűzések megvalósításához járul hozzá:
            
            
            
               Rövid távú prioritások
            
            
               Azoknak a területeknek a meghatározása, ahol képzést és kapacitásépítést kell biztosítani.
            
            
               Kapcsolattartás és információcsere az EU pénzügyi felügyelőivel a társulási megállapodásnak megfelelően.
            
            
               Aktuális, releváns és pontos információk szolgáltatása a jelenleg hatályos grúziai jogszabályok helyzetéről és fejlesztéséről.
            
            
         
         
            
               Középtávú prioritások
            
            
               Nemzetközileg elfogadott szabályozási standardoknak megfelelő új szabályozási és felügyeleti keret létrehozása, ideértve új felügyeleti megközelítést és eszköztárat.
            
            
               A felügyeleti hatóságok igazgatási kapacitásának javítása.
            
            
               Az együttműködés folytatása a Pénzügyi Akció Munkacsoporttal (FATF), az Európa Tanáccsal és a pénzmosás elleni intézkedések értékelését vizsgáló szakértői bizottsággal (MONEYVAL), valamint az uniós tagállamok érintett hatóságaival, továbbá Grúzia és az uniós tagállamok pénzügyi hírszerző hatóságai közötti egyetértési megállapodások aláírása.
            
            
            
               Ipar- és vállalkozáspolitika és bányászat 
            
            
               A Felek együttműködnek az üzleti és a szabályozási környezet javítása érdekében, különösen a kkv-k és a mikrovállalkozások tekintetében, a következők révén:
            
            
            
               Rövid távú prioritások
            
            
               A grúz kkv-stratégia és a kapcsolódó 2016–2017 közötti cselekvési terv végrehajtása.
            
            
            
               Középtávú prioritások
            
            
               Az országspecifikus ütemterv és az európai kisvállalkozói intézkedéscsomag (SBA) értékelése keretében tett ajánlások lehető legteljesebb körű végrehajtása.
            
            
               A kkv-k fejlesztésének összekapcsolása a DCFTA által létrehozott lehetőségekkel, ideértve az üzleti (támogatási) hálózatokat (pl. Enterprise Europe Network) és a klasztereket.
            
            
               A vállalkozói és kkv-szövetségek (és az ágazati szövetségek) szerepének erősítése a köz- és a magánszféra közötti párbeszéd javítása érdekében.
            
            
               A grúziai induló vállalkozások uniós és grúziai piacokra való belépési lehetőségeinek javítása.
            
            
            
               Az e célra létrehozott albizottságon keresztül a Felek információt cserélnek egymással a bányászatról és a fémiparról, hogy jobban megértsék a grúz és az uniós politikákat, ideértve az EU nyersanyag-politikai kezdeményezését, a Horizont 2020 kutatási programot, valamint a nyersanyagokra vonatkozó európai innovációs partnerséget.
            
            
            
               Turizmus
            
         
         
            
               Az erre a célra létrehozott albizottságon keresztül a Felek információkat cserélnek egymással a turizmus fejlődéséről Grúziában és az EU-ban, többek között a vonatkozó eseményekről és a bevált gyakorlatokról.
            
            
            
               Foglalkoztatás, szociálpolitika és esélyegyenlőség
            
            
               A Felek együttműködnek az alábbiak érdekében:
            
            
            
               Rövid távú prioritások
            
            
               Az uniós vívmányokhoz való közelítés és azok végrehajtásának előkészítése a munkahelyi egészségvédelem és biztonság, a munkajog és a munkakörülmények, a nemek közötti egyenlőség és a megkülönböztetésmentesség területén a megállapodás vonatkozó mellékleteiben foglaltaknak megfelelően, továbbá megfelelő bűnüldözési és felügyeleti rendszer létrehozása az uniós megközelítésekkel összhangban (elsőként a munkahelyi egészség és biztonság területén), valamint a szociális partnerek kapacitásának építése (pl. képzések az EU egészségvédelmi és biztonsági jogszabályairól és normáiról, továbbá az EU munkajogi jogszabályairól és normáiról).
            
            
               Az újonnan meghatározott, megfelelő kapacitásokkal rendelkező és az állami foglalkoztatási szolgálatok európai hálózata követelményeinek megfelelő állami foglalkoztatási szolgálatok bevezetése.
            
            
               A szociális szolgálatok és a Munkaügyi, Egészségügyi és Szociális Minisztérium kapacitásainak javítása az esélyegyenlőségre épülő foglalkoztatási és szociálpolitikák kidolgozásáért és végrehajtásáért felelős hatóságok kapacitásainak erősítése céljából.
            
            
            
               Középtávú prioritások
            
            
               Az ILO és az EU normáinak megfelelő, hatékony munkaügyi felügyeleti rendszer létrehozása az igazgatási és jogérvényesítési kapacitások erősítése céljából a munkahelyi egészségvédelem és biztonság, továbbá a munkajog területén, valamint az érintett igazságügyi szervek erősítése; a teljes körű munkaügyi felügyeleti rendszer létrehozásához szükséges jogi keret kiegészítése.
            
            
               A foglalkoztatásra vonatkozó stratégiai megközelítés kidolgozása az alábbiak céljából: a tisztességes munkakörülményeket biztosító, megfelelőbb munkahelyek számának növelése, a készségek és a munkalehetőségek munkaerő-piaci megfeleltetésének javítása, valamint az aktív munkaerőpiaci intézkedések és a hatékony foglalkoztatási szolgálatok előmozdítása, különös tekintettel a fiatalokra.
            
            
               A szociális védelem szintjének növelése, többek között általános egészségbiztosítás bevezetésével, továbbá a szociális védelmi rendszer olyan átalakítása, hogy az jobban ösztönözze a munkavállalást, valamint a szociális és védelmi rendszer megfelelőségének és pénzügyi fenntarthatóságának biztosítása.
            
            
               Jól működő szociális párbeszéd biztosítása a hatékonyan működő Szociális Partnerségi Hármas Bizottságon keresztül, továbbá a szociális partnerek kapacitásainak építése.
            
            
            
               Együttműködés a digitális gazdaság és társadalom területén
            
            
               A Felek együttműködnek annak érdekében, hogy segítsék Grúziát a társulási megállapodás vonatkozó mellékleteiben említett uniós vívmányok végrehajtására való felkészülésben és az alábbi területeken:
            
            
            
               Középtávú prioritások
            
         
         
            
               Erőfeszítések az elektronikus hírközlés területére vonatkozó jogszabályok uniós vívmányokhoz való közelítésére.
            
            
               A nemzeti szabályozók függetlenségének és igazgatási kapacitásának erősítését szolgáló tevékenységek a hírközlés területén annak biztosítására, hogy képes legyen megfelelő szabályozó intézkedések meghozatalára és saját határozatainak és valamennyi alkalmazandó rendeletnek az érvényesítésére, valamint a piacokon a tisztességes verseny garantálására.
            
            
               Az ágazat erősítése a digitális tartalmak egységes piacának megvalósításával kapcsolatos információk és tapasztalatok cseréje révén.
            
            
               A kulcsfontosságú kritikus infrastruktúrát igénybe vevő ágazatok és a közszektorbeli szervezetek kibertámadásokkal szembeni ellenálló képességének növelése, az EU új kiberbiztonsági jogszabályának (a hálózat- és információbiztonsági irányelv) végrehajtása során szerzett tapasztalatok alapján.
            
            
            
               Halászati és tengerpolitika
            
            
               A Felek a következő területeken működnek együtt:
            
            
            
               Rövid távú prioritások
            
            
               Integrált tengerügyi megközelítés előmozdítása, különösen ágazatokat átfogó, a tengeri területet érintő kezdeményezések fejlesztéséhez való hozzájárulás útján a tengeri ügyekkel foglalkozó, az érintett minisztériumokból és szolgálatokból álló munkacsoport létrehozásával, valamint a közös érdeklődésre számot tartó területek azonosításával, továbbá a fekete-tengeri régió parti államaival és a tengeri ügyekben érdekeltekkel folytatott aktív együttműködés révén, az uniós integrált tengerpolitika összefüggésében.
            
            
            
               Középtávú prioritások
            
            
               A halászati tevékenységek, továbbá a halászati termékek kereskedelmének és azok nyomon követhetőségének és ellenőrzésének javítása és megerősítése, melynek célja a jogellenes, be nem jelentett és szabályozatlan halászat elleni hatékony küzdelem.
            
            
               A fekete-tengeri halászat fenntarthatóvá tételéhez szükséges lépések megtétele, a kétoldalú és a multilaterális kereteken belül a halászati gazdálkodás ökoszisztéma-alapú megközelítése alapján.
            
            
               A tudományos és műszaki együttműködés erősítése a halászat monitoringját, valamint a tengeri erőforrások és a tengeri környezet állapotának értékelését szolgáló kapacitások biztosítása céljából.
            
            
            
               Közegészségügy
            
            
               A Felek a következő területeken működnek együtt:
            
            
            
               Grúzia támogatása a társulási megállapodás vonatkozó mellékleteiben említett uniós egészségügyi vívmányok végrehajtására való felkészülése során, különös tekintettel a vérellátás biztonságára, a dohányzás visszaszorítására, az emberi eredetű anyagok (vér, szövetek, szervek, sejtek) minőségére és biztonságára és a fertőző betegségekre, Grúziának a dohányzás visszaszorításáról szóló keretegyezmény és a Nemzetközi Egészségügyi Rendszabályok szerinti nemzetközi kötelezettségeinek megfelelően is.
            
         
         
            
               Egyetemes egészségügyi ellátás bevezetése, mely a kormány egyik fő prioritása, amit többek között az egészségügyre elkülönített közkiadások növelése és az egészségügyi ágazat erősítését célzó átfogó reformok tükröznek.
            
            
               A fertőző betegségekkel kapcsolatos felkészültség, képzés és járványügyi felügyelet erősítése, többek között a következők révén: 1) Grúzia részvétele az intervenciós epidemiológiai képzés mediterrán programjában (MediPIET). 2) Együttműködés az Európai Betegségmegelőzési és Járványvédelmi Központtal. 3) A HIV betegség, a tuberkulózis és a hepatitis megelőzését és ellenőrzését szolgáló nemzeti programok fenntarthatóságának biztosítása.
            
            
               A több ágazatot átfogó nemzeti fellépés erősítése az antimikrobiális rezisztencia ellen, többek között a felügyelet erősítése, az antimikrobiális szerek körültekintő alkalmazása és az egészségügyi ellátást biztosító létesítményekben folytatott infekciókontroll révén.
            
            
            
               
            
               2.7Összeköttetések, energiahatékonyság, környezet, éghajlat-politika és polgári védelem
            
            
            
               Közlekedés
            
            
               A Felek együttműködnek annak érdekében, hogy segítsék Grúziát a társulási megállapodás vonatkozó mellékleteiben említett valamennyi közlekedési módra vonatkozó uniós vívmányok végrehajtásában, az alábbiak céljából:
            
            
            
               Középtávú prioritások
            
            
               A légi közlekedésre vonatkozó uniós vívmányok végrehajtása az EU és Grúzia közötti közös légiközlekedési megállapodás előnyeinek teljes mértékű kihasználása érdekében.
            
            
               Az egyes közlekedési módok (légi, közúti, tengeri) biztonságát javító tevékenységek.
            
            
               Az infrastruktúra fejlesztése, kiemelten a kiterjesztett TEN-T törzshálózat fejlesztését szolgáló további projektek előkészítése és megvalósítása révén, a TEN-T-vel foglalkozó, 2016-ban Rotterdamban megrendezett miniszteri találkozón elfogadottaknak megfelelően.
            
            
               Energiaügyi együttműködés
            
            
               A Felek együttműködnek a következő célok érdekében:
            
            
            
               Rövid távú prioritások
            
            
               Grúzia Energiaközösségről szóló szerződéshez szerződő félként való hivatalos csatlakozásának lezárása a társulási megállapodásnak megfelelően.
            
            
               Az Energiaközösségről szóló szerződéshez való csatlakozásról szóló jegyzőkönyvben és a társulási megállapodásban meghatározott feltételeknek megfelelően a következő területeket szabályozó releváns jogszabályok végrehajtása: villamos energia, megújuló energia, energiahatékonyság, energiastatisztikák, energiabefolyásolt környezet és szénhidrogének kutatása.
            
         
         
            
            
               Középtávú prioritások
            
            
               Lépések megtétele Grúzia energiapiacának az EU energiapiacával való integrációja felé, továbbá Grúzia energiabiztonsági és szabályozási konvergenciájának erősítése a releváns uniós jogszabályok, így a Grúziára alkalmazandó, kapcsolódó másodlagos jogszabályok további végrehajtása révén, a társulási megállapodásban és az Energiaközösségről szóló szerződésben tett vállalásoknak, és a Grúzia által az e keretekben elfogadott határidőknek megfelelően.
            
            
               Együttműködés a fenntartható energetikai fejlesztéseket szolgáló nemzetközi támogatások, pl. a nemzetközi éghajlat-változási alapokból és más pénzügyi eszközökből származó források vonzása érdekében.
            
            
               Grúzia energiaellátó infrastruktúrahálózatának és az energiahálózatok összeköttetéseinek megerősítése, különösen:
            
            
               – a villamos energia tekintetében az Örményországgal, Azerbajdzsánnal és Törökországgal folytatott kereskedelem és az említett országokkal való összeköttetések javítása, valamint Grúzia átviteli hálózatának megerősítése,
            
            
               – a földgáz tekintetében a fő földgázvezetékek kiterjesztése, ideértve a dél-kaukázusi földgázvezeték Grúzia területére való kiterjesztésének elősegítését, valamint az olyan regionális fontosságú egyéb földgáz- és kőolajtranzit-projektek, mint a TANAP, TAP, AGRI, EAOTC stb., támogatása/előmozdítása a Kaszpi-tengeri energiaforrások nyugati piacokra történő szállításának biztosítása érdekében.
            
            
            
               Környezetvédelem
            
            
               A Felek együttműködnek a következő célok érdekében:
            
            
               Rövid távú prioritások
            
            
               Grúziában a környezeti irányítás javítása a környezeti hatásvizsgálatról, a stratégiai környezeti vizsgálatról és a környezeti felelősségről szóló új jogszabály elfogadása és végrehajtása révén, valamint a környezeti információkhoz való nyilvános hozzáférés és a nyilvánosság döntéshozatalban való, valamennyi érdekelt bevonása révén történő részvételének biztosítása, a környezeti kérdések egyéb szakpolitikai területekbe való integrálása, továbbá a környezeti információk megosztásának javítása révén, a közös környezeti információs rendszer (SEIS) elveinek megfelelően.
            
            
               Grúzia harmadik nemzeti környezeti cselekvési tervének (2017–2021) elfogadása.
            
            
               A nemzeti radioaktívhulladék-kezelési stratégia elfogadása.
            
            
            
               Középtávú prioritások
            
            
               Grúzia harmadik nemzeti környezeti cselekvési tervének (2017–2021) végrehajtása az abban meghatározott időkereten belül.
            
            
               A grúziai jogszabályok további közelítése az uniós vívmányokhoz, továbbá az uniós irányelvekben és rendeletekben foglalt rendelkezések végrehajtása a társulási megállapodás vonatkozó mellékleteiben előirányzottaknak megfelelően.
            
            
               Menetrend kidolgozása az olyan multilaterális környezetvédelmi megállapodások megerősítéséhez és végrehajtásához, mint pl. a határokat átlépő vízfolyások és nemzetközi tavak védelméről és használatáról szóló ENSZ–EGB-egyezmény és az ipari balesetek országhatáron túli hatásairól szóló ENSZ–EGB-egyezmény. Csatlakozás az Espooi Egyezményhez, valamint annak a stratégiai környezeti vizsgálatról szóló jegyzőkönyvéhez.
            
            
               
         
         
            
               Éghajlatváltozás
            
            
               A Felek együttműködnek a következő célok érdekében:
            
            
               Rövid távú prioritások
            
            
               Grúzia alacsony üvegházhatásúgáz-kibocsátást támogató fejlesztési stratégiájának véglegesítése és elfogadása.
            
            
            
               Középtávú prioritások
            
            
               A grúziai jogszabályok közelítése a társulási megállapodásban ismertetett uniós jogszabályokhoz és nemzetközi okmányokhoz, a megállapodás vonatkozó mellékleteinek megfelelően.
            
            
               A Párizsi Megállapodás megerősítéséhez szükséges lépések megtétele, továbbá az éghajlatváltozásra adott globális válaszhoz meghatározott nemzeti vállalások teljesítése.
            
            
               Az éghajlat-politikai szempontok általános érvényesítése az ágazati politikákban és intézkedésekben, továbbá a különböző hatóságok kapacitásainak erősítése az éghajlat-politika ágazatokat átfogó végrehajtása érdekében.
            
            
               Grúzia éghajlat-politikára vonatkozó átláthatósági keretének javítása, elsősorban az éghajlat-politikák, az intézkedések és az üvegházhatásúgáz-kibocsátás nyomon követését és az azokról való jelentéstételt szolgáló nemzeti rendszeren keresztül.
            
            
               Grúzia század közepére meghatározott, hosszú távon alacsony üvegházhatásúgáz-kibocsátásra vonatkozó fejlesztési stratégiájának elfogadása és végrehajtása.
            
            
            
            
               
            
               Polgári védelem
            
            
               A Felek együttműködnek a katasztrófamegelőzés, -készültség és -reagálás megerősítése érdekében, többek között a következők révén:
            
            
            
               Rövid távú prioritások
            
            
               A Grúzia kockázati profiljával, jogszabályi és szervezeti keretével kapcsolatos együttműködés legmegfelelőbb elemeinek meghatározási módjainak feltérképezése, pl. kétoldalú igazgatási megállapodások vagy szándéknyilatkozatok révén.
            
            
               Előrehaladás az országos katasztrófakockázat-értékelés és a -feltérképezés fejlesztése terén, valamint szükség esetén az elektronikus regionális kockázati atlasz kidolgozásának támogatása, és az atlasz hatékony nemzeti és regionális szintű alkalmazásának biztosítása.
            
         
         
            
            
               Középtávú prioritások
            
            
               Hatékony, napi 24 órás, megszakítás nélküli kommunikáció biztosítása, beleértve az EU-t és Grúziát, valamint az olyan harmadik országokat érintő súlyos veszélyhelyzetekre vonatkozó korai figyelmeztetések és információk cseréjét, ahol a Felek katasztrófareagálásban vesznek részt.
            
            
               Megfelelő esetben és a kellő erőforrások rendelkezésre állása esetén a kölcsönös segítségnyújtás elősegítése nagyobb veszélyhelyzetek esetében.
            
            
               A fogadó ország nyújtotta támogatásra vonatkozó uniós iránymutatások elfogadásának és végrehajtásának előmozdítása.
            
            
               A katasztrófakockázatokra vonatkozó tudásalap javítása az adatok hozzáférhetősége és összeegyeztethetősége terén folytatott együttműködés megerősítése révén.
            
            
               Előrehaladás az országos katasztrófakockázat-értékelés és -feltérképezés fejlesztése terén, valamint szükség esetén az elektronikus regionális kockázati atlasz kidolgozásának támogatása, és az atlasz hatékony nemzeti szintű alkalmazásának biztosítása.
            
            
               A Copernicus Európai árvíz-előrejelző rendszer (EFAS) Grúziára való kiterjesztésének elindítása az Európai Bizottság Közös Kutatóközpontjával együttműködésben.
            
            
               Az ipari vagy „natech-” (természeti és technológiai) katasztrófák megelőzésének és az azok elleni készültségnek a javítása.
            
            
               A katasztrófamegelőzés, -készültség és -reagálás politikai vonatkozásaival kapcsolatos párbeszéd megkezdése, a bevált gyakorlatok cseréje, közös képzések, gyakorlatok, tanulmányi látogatások és műhelytalálkozók, valamint a valódi vészhelyzeti műveletek és a gyakorlatok során szerzett tanulságokat megvitató találkozók révén.
            
            
            
               
            
               2.8Mobilitás és az emberek közötti kapcsolatok
            
            
            
               Együttműködés a kutatás, a technológiai fejlesztés és az innováció területén
            
            
               A Felek a következő területeken működnek együtt:
            
            
            
               Rövid távú prioritások
            
            
               Jövőkép és stratégia kidolgozása Grúzia tudományos, technológiai és innovációs (TTI) rendszere számára az Európai Kutatási Térségen belül, a politikai döntéshozók, a tudományos és kutatási közösség, az üzleti élet és a civil társadalom vezetőinek bevonásával.
            
            
               Az innovációs politika fejlesztésének és végrehajtásának támogatása, ideértve az innovációs szabályozási keretet és infrastruktúrát.
            
         
         
            
            
               Középtávú prioritások
            
            
               Grúzia Horizont 2020 programhoz való társulása előnyeinek maximalizálása, továbbá a Horizont 2020 programot kiegészítő Euratom kutatási és képzési program keretében történő fokozott részvétel előmozdítása, kiemelten a nukleáris biztonság és a sugárvédelem területén, pályázati felhívások alapján.
            
            
               Az emberi, anyagi és intézményi erőforrások megerősítése a kutatási és innovációs kapacitások javítása érdekében.
            
            
               Grúzia támogatása jogszabályainak a vonatkozó uniós jogszabályokhoz és a nemzetközi okmányokhoz való fokozatos közelítése terén a társulási megállapodás XXIX. mellékletében meghatározott időkereteken belül.
            
            
            
               Oktatás, képzés és ifjúság
            
            
               A Felek együttműködnek Grúzia oktatási, képzési és ifjúsági rendszereinek átfogó modernizálása érdekében, különösen a következők révén:
            
            
               Középtávú prioritások
            
            
               Olyan közös tevékenységek és cserék végzése, amelyek elősegítik Grúzia európai felsőoktatási térségbe történő további integrációját az ország bolognai folyamatban való tagsága keretében, többek között egy független és fejlesztésvezérelt minőségbiztosítási rendszer erősítése, az érdekeltek és a civil társadalom reformfolyamatokban való aktív részvételének előmozdítása, továbbá az oktatás és a munkaerőpiac közötti, a pályakezdők foglalkoztathatóságának javítását célzó együttműködés erősítése révén.
            
            
               Az egyetemi együttműködés, a kapacitásépítés, valamint a felsőoktatási hallgatók és oktatók mobilitásának előmozdítása az Erasmus+ program, valamint a kutatói mobilitás, a karrierfejlesztés és a képzés támogatása a Marie Skłodowska-Curie-cselekvések keretében.
            
            
               A szakképzésre vonatkozó stratégiai megközelítés előmozdítása annak érdekében, hogy Grúzia szakképzési rendszerét összhangba hozzák az EU szakképzési struktúráinak korszerűsítésével, amire a koppenhágai folyamat és annak eszközei keretében, továbbá az esélyegyenlőség elvének tiszteletben tartásával kerül sor.
            
            
               Az ifjúságpolitika stratégiai megközelítésének erősítése, továbbá a fiatalok és a fiatal munkavállalók iskolarendszeren kívüli oktatása terén a cserék és az együttműködés megerősítése a kultúrák közötti párbeszéd és a civil társadalom támogatásának eszközeként, többek között az Erasmus+ ifjúsági területe keretében.
            
            
               Az oktatáshoz való jog biztosítása valamennyi gyermek és fiatal számára, ideértve a sajátos nevelési igényűeket is. A sajátos nevelési igényeknek megfelelő oktatási rendszer kialakítása.
            
            
            
               Együttműködés a kulturális területen
            
            
               A Felek:
            
            
               Előmozdítják a kulturális kifejezések sokszínűségének védelméről és előmozdításáról szóló, 2005. évi UNESCO-egyezmény végrehajtását.
            
            
               Együttműködnek Grúziában az inkluzív kultúrpolitika kialakítása, továbbá a kulturális és természeti örökség megőrzése és kiaknázása érdekében, a társadalmi-gazdasági fejlődés előmozdítása céljából.
            
            
               Előmozdítják a Grúziából származó kulturális szereplők és audiovizuális szolgáltatók uniós programokban – különösen a Kreatív Európa programban – való részvételét.
            
         
         
            
            
               Együttműködés az audiovizuális területen és a média területén
            
            
               A Felek együttműködnek annak érdekében, hogy segítsék Grúziát a társulási megállapodás vonatkozó mellékleteiben említett uniós vívmányok végrehajtására való felkészülésben és az alábbi területeken:
            
            
            
               Középtávú prioritások
            
            
               További erőfeszítések a tömegtájékoztatás függetlenségének és professzionalizmusának megerősítésére a vonatkozó európai normáknak megfelelően és az audiovizuális jogszabályok uniós vívmányokhoz való közelítése a társulási megállapodásban előirányzottakkal összhangban, többek között az audiovizuális politikával, a vonatkozó nemzetközi normákkal – így a rasszizmussal és az idegengyűlölettel szembeni együttműködéssel – kapcsolatos véleménycsere révén.
            
            
               A tömegtájékoztatás szabadságára, sokszínűségére, a jó hírnév megsértése büntethetőségének megszüntetésére, az újságírók forrásainak védelmére és a médián belüli kulturális sokszínűséggel kapcsolatos bevált gyakorlatok cseréje a rendszeres párbeszéd révén.
            
            
               A média szabályozási hatóságok/szervek kapacitásának és függetlenségének megerősítése.
            
            
            
               
            
               Regionális fejlesztés és regionális szintű együttműködés
            
            
               A Felek együttműködnek a regionális fejlesztési szakpolitikák, továbbá az EU–Grúzia közötti, regionális politikáról szóló párbeszéd keretében Grúzia következő erőfeszítéseinek tekintetében:
            
            
            
               Rövid távú prioritások
            
            
               Grúzia regionális fejlesztési programja (2015–2017) végrehajtásának sikeres befejezése, többek között hatékony intézményközi koordináció és többszintű irányítási mechanizmusok létrehozása révén.
            
            
               Új többéves program kidolgozása, mely Grúzia összes régiójának fenntartható növekedése céljából többek között az olyan területeket, mint pl. az innovációt és a kkv-kat célzó potenciális befektetéseket irányoz elő.
            
            
            
               Középtávú prioritások
            
            
               A hatóságok további támogatása a többszintű kormányzás, valamint a szubnacionális hatóságok és más regionális fejlesztési ügynökségek kapacitásépítésének erősítésében.
            
            
               Grúzia területfejlesztését szolgáló integrált, több érdekeltet bevonó intézkedések támogatása, pl. a területtervezés, a víz- és a hulladékgazdálkodás, a közúti, a villamosenergia- és egyéb alapvető infrastruktúrák, a vidéki gazdaság diverzifikációja, a turizmus és a vállalkozásfejlesztés területén.
            
         
         
            
               A tematikus együttműködés és az információcsere további javítása, ideértve a regionális politikai párbeszédről szóló, az Európai Bizottság és Grúzia kormánya közötti együttes nyilatkozat előnyeinek lehető legjobb kihasználását.
            
            
            
               Az uniós ügynökségekben és programokban való részvétel
            
            
               A Felek:
            
            
               Középtávú prioritások
            
            
               Felülvizsgálják az uniós programokban való részvételről szóló jegyzőkönyv végrehajtását Grúzia uniós programokban való tényleges részvétele alapján.
            
            
            
               A nyilvánosság tájékoztatása és láthatóság
            
            
               A Felek együttműködnek a Grúzia Európai Unióhoz való közeledésének, valamint a társulási menetrend és különösen a DCFTA lehetőségeiről és következményeiről szóló, megfelelően előkészített, a nyilvánosság széles köre és a grúziai polgárság bevonásával zajló párbeszéd biztosítása érdekében.